## ΠΑΡΑΡΤΗΜΑ XΙ – Τεύχη Ειδικής Συγγραφής Υποχρεώσεων

### 11.1. Γενικές Υποχρεώσεις και Ευθύνες του Αναδόχου

1. Ο Ανάδοχος αναλαμβάνει την υποχρέωση και έχει την πλήρη ευθύνη έναντι της Αναθέτουσας Αρχής να υλοποιήσει και να παραδώσει το σύνολο του υπηρεσιών που έχει αναλάβει, σύμφωνα με τα οριζόμενα στα άρθρα και παραρτήματα της παρούσας, εκτελώντας όλες τις επιμέρους εργασίες που αυτό περιλαμβάνει και τηρώντας απαρέγκλιτα τους όρους και τις προϋποθέσεις της κείμενης νομοθεσίας.
2. Ο Ανάδοχος θα πρέπει να εγγυάται για τη διάθεση του αναφερομένου, στην Προσφορά του, επιστημονικού και λοιπού προσωπικού, καθώς επίσης και των εξωτερικών συνεργατών και των υπεργολάβων, που θα διαθέτουν την απαιτούμενη εμπειρία, τεχνογνωσία και ικανότητα, ώστε να ανταποκριθούν πλήρως στις απαιτήσεις της Σύμβασης, υπόσχεται δε και βεβαιώνει ότι θα επιδεικνύουν πνεύμα συνεργασίας κατά τις επαφές τους με τις αρμόδιες υπηρεσίες και τα στελέχη της Αναθέτουσας Αρχής. Σε αντίθετη περίπτωση, η Αναθέτουσα Αρχή δύναται να ζητήσει την αντικατάσταση μέλους της Ομάδας Έργου του Αναδόχου, οπότε ο Ανάδοχος οφείλει να προβεί σε αντικατάσταση με άλλο πρόσωπο, ανάλογης εμπειρίας και προσόντων. Ο Ανάδοχος δύναται να αντικαταστήσει μέλος της Ομάδας Έργου του, κατόπιν σχετικού του αιτήματος, κατά τη διάρκεια της εκτέλεσης του Έργου, μόνο μετά από σχετική έγκριση της Αναθέτουσας Αρχής και μόνο με άλλο πρόσωπο τουλάχιστον ισοδύναμων τυπικών και ουσιαστικών προσόντων με το μέλος της ομάδας που θα αντικαταστήσει. Για τον σκοπό αυτό, ο Ανάδοχος υποχρεούται να ειδοποιήσει την Αναθέτουσα Αρχή εγγράφως, υποβάλλοντας ταυτόχρονα αναλυτικό βιογραφικό του αντικαταστάτη, τουλάχιστον δύο (2) εβδομάδες πριν από την αντικατάσταση.
3. Ανάδοχος είναι αποκλειστικά και πλήρως υπεύθυνος για πράξεις ή παραλείψεις του προσωπικού/ εξωτερικών συνεργατών/υπεργολάβων που θα απασχολήσει για την εκτέλεση του συγκεκριμένου έργου και οφείλει να ενεργεί με επιμέλεια και φροντίδα, ώστε να εμποδίζει πράξεις ή παραλείψεις, που θα μπορούσαν να έχουν αποτέλεσμα αντίθετο με το συμφέρον της Αναθέτουσας αρχής.
4. Ο Ανάδοχος θα είναι πλήρως και αποκλειστικά υπεύθυνος για την τήρηση της ισχύουσας νομοθεσίας κατά την υλοποίηση του αντικειμένου της παρούσας σύμβασης, σε σχέση με οποιαδήποτε εργασία εκτελείται από μέλη της Ομάδας Έργου του, καθώς και από εξωτερικούς συνεργάτες και υπεργολάβους, σε περίπτωση που ρητώς δηλωθεί η συμμετοχή τους στην παρούσα Σύμβαση. Σε περίπτωση πρόκλησης βλάβης ή ζημίας τρίτου από παράνομη ενέργεια στο πλαίσιο εκτέλεσης της παρούσας σύμβασης από τα ανωτέρω πρόσωπα, υποχρεούται μόνον ο Ανάδοχος προς αποκατάσταση αυτής.
5. Σε περίπτωση που ο Ανάδοχος είναι Ένωση/Κοινοπραξία, τα Μέλη που αποτελούν την Ένωση/Κοινοπραξία, θα είναι αλληλεγγύως και εις ολόκληρον υπεύθυνα, έναντι της Αναθέτουσας Αρχής για την εκπλήρωση όλων των απορρεουσών από τη Διακήρυξη υποχρεώσεών τους. Τυχόν υφιστάμενες μεταξύ τους συμφωνίες περί κατανομής των ευθυνών τους έχουν ισχύ μόνον στις εσωτερικές τους σχέσεις και σε καμία περίπτωση δεν δύνανται να προβληθούν έναντι της Αναθέτουσας Αρχής ως λόγος απαλλαγής του ενός Μέλους από τις ευθύνες και τις υποχρεώσεις του άλλου ή των άλλων Μελών για την ολοκλήρωση του Έργου.
6. Σε περίπτωση που ο Ανάδοχος είναι Ένωση/Κοινοπραξία και, κατά τη διάρκεια της εκτέλεσης της Σύμβασης, οποιοδήποτε από τα Μέλη της Ένωσης/Κοινοπραξίας δεν μπορεί να ανταποκριθεί στις υποχρεώσεις του, εξαιτίας ανικανότητας για οποιοδήποτε λόγο ή λόγω ανωτέρας βίας, τα υπόλοιπα Μέλη συνεχίζουν να έχουν την ευθύνη ολοκλήρωσης της Σύμβασης με τους ίδιους όρους και το ίδιο συμβατικό τίμημα.
7. Σε περίπτωση λύσης, πτώχευσης, ή θέσης σε καθεστώς αναγκαστικής διαχείρισης ή εκκαθάρισης ενός εκ των μελών της ένωσης που απαρτίζουν τον Ανάδοχο, η Σύμβαση εξακολουθεί να υφίσταται και οι απορρέουσες από τη Σύμβαση υποχρεώσεις βαρύνουν τα αλληλεγγύως εναπομείναντα μέλη του Αναδόχου, μόνον εφόσον αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της Σύμβασης εναπόκειται στη διακριτική ευχέρεια της Αναθέτουσας Αρχής. Σε αντίθετη περίπτωση, η Αναθέτουσα Αρχή δύναται να κηρύξει τον Ανάδοχο έκπτωτο.
8. Καθ' όλη τη διάρκεια εκτέλεσης του αντικειμένου της σύμβασης, ο Ανάδοχος πρέπει να συνεργάζεται με την Αναθέτουσα Αρχή, υποχρεούται δε να λαμβάνει υπόψη του οποιεσδήποτε παρατηρήσεις της, σχετικά με την παροχή των υπηρεσιών.
9. Σε περίπτωση αδυναμίας εκτέλεσης της σύμβασης λόγω ανωτέρας βίας, το βάρος απόδειξης βαρύνει αποκλειστικά τον Ανάδοχο, ο οποίος οφείλει να γνωστοποιήσει και επικαλεσθεί προς την Αναθέτουσα Αρχή τους σχετικούς λόγους και περιστατικά εντός αποσβεστικής προθεσμίας είκοσι (20) ημερών από τότε που συνέβησαν, προσκομίζοντας τα απαραίτητα αποδεικτικά στοιχεία.
10. Ο Ανάδοχος υποχρεούται κατά την εκτέλεση όλων των φάσεων του έργου να τηρεί τους όρους χρήσης και την πολιτική προστασίας προσωπικών δεδομένων, συμμορφούμενος με το Νόμο 4624/2019 και τον Ευρωπαϊκό Κανονισμό 2016/679, σχετικά με την προστασία των προσωπικών δεδομένων (GDPR).
11. Ο Ανάδοχος υποχρεούται να τηρεί τις υποχρεώσεις που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, σύμφωνα με τα οριζόμενα στο άρθρο 18 του ν.4412/2016, ως έχει τροποποιηθεί και ισχύει.
12. Ο Ανάδοχος υποχρεούται να παρέχει τις υπηρεσίες του στο χρονικό διάστημα και με τον τρόπο που καθορίζονται στα άρθρα 6.1 και 6.2 της Διακήρυξης, καθώς και να εκπληρώνει τις υποχρεώσεις του σύμφωνα με τις Απαιτήσεις - Τεχνικές Προδιαγραφές της διακήρυξης και των Παραρτημάτων της, καθώς και τις ευθύνες που απορρέουν από τη Σύμβαση, με επιδεξιότητα, επιμέλεια και επαγγελματική κρίση.
13. Ο Ανάδοχος υποχρεούται να χρησιμοποιήσει τα στοιχεία που του παρέχει η Αναθέτουσα Αρχή. Αν τα στοιχεία είναι ανακριβή, ασαφή ή γενικώς ανεπαρκή και επηρεάζουν την αρτιότητα ή την εμπρόθεσμη εκτέλεση της Σύμβασης και εφόσον ο Ανάδοχος μπορεί να το διαπιστώσει και να το αποδείξει, ειδοποιεί εγγράφως και χωρίς υπαίτια καθυστέρηση την Αναθέτουσα Αρχή, προκειμένου να προβεί στις απαιτούμενες ενέργειες.
14. Μετά τη λήξη της Σύμβασης ο Ανάδοχος υποχρεούται να επιστρέψει στην Αναθέτουσα Αρχή όλα τα έγγραφα ή στοιχεία, που έλαβε για την εκπλήρωση των συμβατικών του υποχρεώσεων, καθώς και ό,τι άλλο ανήκει σε αυτήν.
15. Ο Ανάδοχος υποχρεούται να προειδοποιεί εγγράφως την Αναθέτουσα Αρχή για οποιαδήποτε κατάσταση, υπαρκτή ή ενδεχόμενη, σύγκρουσης συμφερόντων μεταξύ των νομίμων ή εξουσιοδοτημένων εκπροσώπων του καθώς και υπαλλήλων ή συνεργατών, τους οποίους απασχολεί στην εκτέλεση της σύμβασης, καθώς και μελών του προσωπικού της αναθέτουσας αρχής που εμπλέκονται καθ’ οιονδήποτε τρόπο στη διαδικασία εκτέλεσης της σύμβασης ή/και μπορούν να επηρεάσουν την έκβαση και τις αποφάσεις της αναθέτουσας αρχής περί την εκτέλεσή της, οποτεδήποτε και εάν η κατάσταση αυτή προκύψει κατά τη διάρκεια εκτέλεσης της σύμβασης.
16. Απαγορεύεται στον Ανάδοχο να εκχωρήσει σε τρίτους μέρος ή το σύνολο των δικαιωμάτων και των υποχρεώσεών του που απορρέουν από τη Σύμβαση, εκτός των περιπτώσεων που προβλέπονται στο άρθρο 195 του ν. 4412/2016.
17. Κατά την υλοποίηση του έργου τηρούνται οι κανόνες δημοσιότητας, ιδίως για έργα συγχρηματοδοτούμενα από την Ε.Ε., με την κατάλληλη σήμανση των παραδοτέων, είτε αυτά είναι σε ψηφιακή, είτε σε έντυπη μορφή. Σε κάθε ηλεκτρονική δημοσίευση ή έντυπη εκτύπωση στο πλαίσιο του συγκεκριμένου έργου θα περιλαμβάνεται υποχρεωτικά το έμβλημα της Ευρωπαϊκής Ένωσης, το έμβλημα του Επιχειρησιακού Προγράμματος και το σήμα του ΕΣΠΑ. Για την ορθή ένθεση των λογοτύπων θα ακολουθούνται οι οδηγίες των σχετικών brand manuals.
18. Ο Ανάδοχος δε δικαιούται να προβαίνει, χωρίς την προηγούμενη έγγραφη συγκατάθεση του Εργοδότη, άμεσα ή έμμεσα, σε δημόσιες ή δια του τύπου ανακοινώσεις σχετικά με τη Σύμβαση ή την Αναθέτουσα Αρχή.
19. Διαφωνίες, διενέξεις και διαφορές που θα ανακύψουν κατά την εκτέλεση της Σύμβασης δεν δικαιολογούν την εκ μέρους του Αναδόχου άρνηση παροχής των υπηρεσιών και εκτέλεσης των καθηκόντων του όπως αυτά προβλέπονται στη Σύμβαση, εκτός αν τούτο ρητώς προβλέπεται από το Νόμο ή τη Σύμβαση. Αν παρότι δεν υφίσταται τέτοιο δικαίωμα, ο Ανάδοχος αρνηθεί την εκτέλεση της Σύμβασης, ο Εργοδότης μπορεί να κηρύξει τον Ανάδοχο έκπτωτο, κατά τις σχετικές διατάξεις του ν.4412/2016.

**11.1.1. Ειδικές Φορολογικές υποχρεώσεις του Αναδόχου**

1. Ο Ανάδοχος (και σε περίπτωση ένωσης όλα τα μέλη της) υποχρεούται να εκπληρώνει τις κατά τις κείμενες διατάξεις φορολογικές του υποχρεώσεις και ενδεικτικά:
   1. την υποχρέωση εγγραφής στην αρμόδια Δημόσια Οικονομική Υπηρεσία (ΔΟΥ) και υποβολής των αναγκαίων δηλώσεων φορολογίας εισοδήματος, Φ.Π.Α., κλπ.,
   2. την τήρηση βιβλίων σύμφωνα με την ελληνική φορολογική νομοθεσία,
   3. την πληρωμή φόρου εισοδήματος ή άλλων φόρων ή τελών και την εκπλήρωση των υποχρεώσεών του για την καταβολή των εργοδοτικών εισφορών των εργαζομένων του.
2. Προκειμένου να αποφευχθεί η διπλή φορολογία του εισοδήματος τυχόν αλλοδαπών επιχειρήσεων του Αναδόχου, αυτός αναλαμβάνει να προσκομίσει στην Αναθέτουσα Αρχή όλα τα σχετικά δικαιολογητικά, που απαιτούνται από τις αρμόδιες Ελληνικές Δημόσιες Υπηρεσίες.

**11.1.2. Υποχρεώσεις της Αναθέτουσας Αρχής**

1. **Παροχή υφισταμένων στοιχείων**  Η Αναθέτουσα Αρχή υποχρεούται να παρέχει στον Ανάδοχο, χωρίς επιβάρυνση, όλες τις πληροφορίες που αφορούν τη Σύμβαση, εφόσον είναι διαθέσιμες και δεν έχει κώλυμα να τις παραδώσει.
2. **Έγκαιρη πληρωμή του Αναδόχου**  Η Αναθέτουσα Αρχή υποχρεούται να καταβάλλει έγκαιρα την αμοιβή του Ανάδοχου, κατά τους όρους του ν.4412/2016 και της παρούσας.
3. **Συνεργασία με Διοίκηση**
4. **Συνεργασία με Υπηρεσιακούς Παράγοντες** Συμμόρφωση με το Νόμο 4624/2019 και τον Ευρωπαϊκό Κανονισμό 2016/679, σχετικά με την προστασία των προσωπικών δεδομένων (GDPR)
5. **Συμμόρφωση** με τις θεμελιώδεις αρχές που διέπουν τις δημόσιες συμβάσεις, βάσει και του άρθρου 18 του Ν. 4412/2016

**11.1.3. Κοινές μεταξύ Αναθέτουσας Αρχής και Αναδόχου υποχρεώσεις**

1. Τα έγγραφα που θα ανταλλάσσονται μεταξύ του Αναδόχου και της Αναθέτουσας Αρχής θα πρέπει να αποστέλλονται κατ' αρχήν με ηλεκτρονικό ταχυδρομείο, τα δε πρωτότυπα αυτών να αποστέλλονται με συστημένο ταχυδρομείο ή με άλλες υπηρεσίες ταχυμεταφορών (courier) και να είναι συντεταγμένα στην ελληνική γλώσσα.

### 11.2 Ελάχιστες Απαιτούμενες Προδιαγραφές για ΠΕ1: Διαδικασία Επιχειρηματικής Ανακάλυψης στην Καινοτομία

Ο Ανάδοχος καλείται να υλοποιήσει ένα σύνολο αλληλένδετων ενεργειών, για την επιτυχή εφαρμογή της Διαδικασίας Επιχειρηματικής Ανακάλυψης στην καινοτομία. Στόχος του πρώτου Πακέτου Εργασίας είναι ο εντοπισμός των πεδίων ανταγωνιστικού πλεονεκτήματος και η ανάπτυξη επενδυτικών σχεδίων καινοτομίας της Περιφέρειας Πελοποννήσου. Ειδικότερα, ο Ανάδοχος θα πρέπει να προβεί στις ακόλουθες ενέργειες:

**Π1.1: Ανάλυση του Οικοσυστήματος της Περιφέρειας Πελοποννήσου**

Η συγκεκριμένη δράση αναφέρεται στην εκπόνηση οκτώ (8) μελετών (Innovation Landscape Reports), οι οποίες θα είναι αναγκαίες για την ανάπτυξη της στρατηγικής της Καινοτομίας στην Περιφέρεια Πελοποννήσου, κατά την τρέχουσα Προγραμματική Περίοδο και τα χρήσιμα αποτελέσματα των μελετών αυτών θα συμβάλλουν, κατά δεύτερο λόγο, στη λήψη αποφάσεων για την επόμενη Προγραμματική Περίοδο, μετά το έτος 2027. Στις μελέτες αυτές θα πρέπει να αναλύονται οι άμεσες και μελλοντικές ανάγκες των περιφερειακών εξειδικεύσεων της Περιφέρειας και θα αξιολογείται το περιφερειακό οικοσύστημα, αξιοποιώντας στοιχεία από όλες τις προγενέστερες μελέτες και εμπειρογνωμοσύνες, που έχουν ήδη πραγματοποιηθεί σε Ευρωπαϊκό, Εθνικό και Περιφερειακό επίπεδο και με βάση αυτές θα διαμορφωθούν οι απαιτήσεις και το περιεχόμενό τους.

Για την αξιολόγηση του περιφερειακού οικοσυστήματος, ο Ανάδοχος θα χρησιμοποιήσει foresight exercises, οι οποίες θα συμβάλλουν στον προσδιορισμό των κλάδων – υποκλάδων, που θα αναλυθούν στη Διαδικασία Επιχειρηματικής Ανακάλυψης. Χρειάζεται να σημειωθεί, ότι η μεθοδολογία θα περιλαμβάνει τόσο πρωτογενή, όσο και δευτερογενή έρευνα, διασφαλίζοντας την πληρέστερη κατανόηση του οικοσυστήματος, καθώς και αξιοποίηση των αποτελεσμάτων από προηγούμενες μελέτες, με σκοπό να επικαιροποιηθούν όποιες τιμές είναι αναγκαίες, αλλά και να διασφαλιστεί ότι δε θα πραγματοποιηθούν εκ νέου μετρήσεις για θέματα και δείκτες του παρελθόντος, ούτε θα υπάρχουν επικαλύψεις σε θέματα που πραγματεύονται άλλοι φορείς.

Επιπλέον, για την επίτευξη ποιοτικής αξιολόγησης, ο Ανάδοχος θα αναλύσει την τρέχουσα κατάσταση των οικοσυστημάτων καινοτομίας και των επιχειρηματικών οικοσυστημάτων στην περιοχή, εντοπίζοντας τα δυνατά σημεία και τις ευκαιρίες και διαμορφώνοντας τα σχέδια των επόμενων ετών. Έτσι, οι μελέτες θα συμβάλλουν στη χαρτογράφηση του τοπικού οικοσυστήματος καινοτομίας, για την παροχή βασικών δεδομένων και γνώσεων για την ενημέρωση των σχεδίων-στρατηγικών δράσης των επόμενων ετών.

Συμπληρωματικά, ο Ανάδοχος θα διεξάγει εμπεριστατωμένη αξιολόγηση των ικανοτήτων, των προκλήσεων και των ευκαιριών καινοτομίας στους βασικούς τομείς της Περιφέρειας και θα αναπτύξει σαφείς οδικούς χάρτες για τον εντοπισμό οδών διαφοροποίησης και βελτίωσης της αλυσίδας αξίας. Με την υλοποίηση αυτής της ενέργειας, θα διαμορφωθεί το στρατηγικό όραμα και θα εφαρμοστούν κατάλληλα σχέδια για την ενίσχυση της καινοτομίας, τη διαφοροποίηση των επιχειρηματικών δραστηριοτήτων και τη βελτίωση της ανταγωνιστικότητας στους τομείς προτεραιότητας.

Ο Ανάδοχος θα φροντίσει, ώστε οι μελέτες να περιλαμβάνουν κατ’ ελάχιστον τις ακόλουθες ενότητες:

* Εισαγωγικό πλαίσιο
* Μεθοδολογία που ακολουθείται για την υλοποίηση της μελέτης
* Αποτύπωση υφιστάμενης κατάστασης επιχειρηματικότητας στην Περιφέρεια Πελοποννήσου, με έμφαση στις προσκλήσεις και τις ευκαιρίες
* Παρεμβάσεις σε Ευρωπαϊκό, Εθνικό και Περιφερειακό επίπεδο

**Π1.2: Εργαστήρια Τεκμηρίωσης και Αξιολόγησης Μελετών**

Η εν λόγω δράση αναφέρεται στη διοργάνωση οκτώ (8) εργαστηρίων, τα οποία θα αξιολογούν και θα τεκμηριώνουν τα αποτελέσματα των μελετών των περιφερειακών εξειδικεύσεων. Οι εργαστηριακές δράσεις θα συμβάλλουν στην εξασφάλιση της ποιότητας και της αξιοπιστίας των μελετών, καθώς και θα επιτρέπουν την ενεργό συμμετοχή και συζήτηση μεταξύ των εμπειρογνωμόνων του κλάδου, των εξειδικευμένων επιστημόνων, καθώς και των εκπροσώπων από φορείς της τετραπλής έλικας.

Ο Ανάδοχος θα διασφαλίσει, ότι στα εργαστήρια θα παρουσιαστούν, δοκιμαστούν / προσομοιωθούν και επικυρωθούν τα αποτελέσματα των μελετών (Π.1.1) για τις περιφερειακές απολήξεις, τις εξειδικευμένες αγορές ή τους κλάδους ή αλυσίδες αξίας. Ειδικότερα, σε κάθε εργαστήριο θα παρουσιάζονται τα αποτελέσματα των μελετών στους συμμετέχοντες, τα οποία θα αξιολογούνται με ποιοτικά και ποσοτικά κριτήρια, τα οποία θα προσδιοριστούν από τον Ανάδοχο. **Στα εργαστήρια θα συμμετέχει τουλάχιστον ένας εκπρόσωπος από τις τέσσερις κατηγορίες της τετραπλής έλικας, ενώ συνολικά θα συμμετέχουν 20 άτομα.**

Ακόμα, ο Ανάδοχος θα διασφαλίσει την τεχνική αρτιότητα των εργαστηρίων, διασφαλίζοντας ενδεικτικά, όσα αναγράφονται στον παρακάτω πίνακα συμμόρφωσης:

Πίνακας 3. Πίνακας συμμόρφωσης για την τεχνική αρτιότητα των εργαστηρίων

| **ΕΝΔΕΙΚΤΙΚΕΣ ΠΡΟΔΙΑΓΡΑΦΕΣ** | **ΜΟΝΑΔΑ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- | --- |
| Οπτικοακουστικός εξοπλισμός | Εργαστήρια | 8 |  |  |
| Φωτογραφική κάλυψη | Εργαστήρια | 8 |  |  |
| Υπηρεσίες catering | Άτομα | 160 |  |  |
| Είδος | Νερό, καφές, σνακ |  |  |
| Βοηθητικό Υλικό | Μπλοκ | Α5 |  |  |
| Ατζέντες | Ασπρόμαυρες, Α4 |  |  |
| Στυλό | Μπλε |  |  |
| Αφίσες | Έγχρωμες, Α3 |  |  |

**Π1.3: Συνεντεύξεις με Εμπειρογνώμονες στις Περιφερειακές Εξειδικεύσεις της Περιφέρειας**

Στην παρούσα Δράση, ο Ανάδοχος θα διασφαλίσει τη διενέργεια **είκοσι (20) συνεντεύξεων με εμπειρογνώμονες**, που δραστηριοποιούνται σε επιλεγμένους κλάδους της περιφερειακής Στρατηγικής Καινοτομίας, με στόχο τη συλλογή χρήσιμων πληροφοριών και δεδομένων. Μέσα από την εν λόγω διαδικασία θα βελτιωθεί η κατανόηση, σχετικά με τις περιφερειακές εξειδικεύσεις και την καινοτομία, συμβάλλοντας στη λήψη αποτελεσματικότερων αποφάσεων.

Για την υλοποίηση των συνεντεύξεων, ο Ανάδοχος θα πρέπει να διασφαλίσει τα ακόλουθα στάδια προετοιμασίας:

* Καθορισμός στόχου και ερευνητικών ερωτημάτων

Κατά το στάδιο αυτό, ο Ανάδοχος θα προσδιορίσει με σαφήνεια ποιος είναι ο σκοπός των συνεντεύξεων και τι επιδιώκεται να διερευνηθεί. Τα ερευνητικά ερωτήματα καθοδηγούν τη διατύπωση του οδηγού συνέντευξης και τη στρατηγική επιλογής εμπειρογνωμόνων.

* Χαρτογράφηση και επιλογή εμπειρογνωμόνων

Ειδικότερα, η επιλογή των εμπειρογνωμόνων θα γίνει από τον Ανάδοχο, με βάση συγκεκριμένα κριτήρια, τα οποία μεταξύ άλλων αφορούν στα ακόλουθα: α) το ακαδημαϊκό υπόβαθρο, β) το επαγγελματικό υπόβαθρο και γ) η εξειδίκευση και οι γνωστικές περιοχές δραστηριοποίησής τους

* Διαμόρφωση οδηγού συνέντευξης

Ο Ανάδοχος θα διαμορφώσει έναν οδηγό, ο οποίος θα περιλαμβάνει βασικές θεματικές ενότητες και τις ερωτήσεις προς τους εμπειρογνώμονες, με στόχο να διασφαλιστεί η συνέπεια στη συλλογή δεδομένων. Κατά τη διάρκεια της συνέντευξης θα συγκεντρώνονται τόσο ποιοτικά στοιχεία από την εμπειρία των συμμετεχόντων, όσο και ποσοτικά στοιχεία, μέσα από ερωτήσεις με χρήση της κλίμακας Likert.

* Προετοιμασία ενημερωτικού υλικού και φόρμας συγκατάθεσης

Πριν από κάθε συνέντευξη, ο εμπειρογνώμονας θα πρέπει να λάβει ενημερωτικό σημείωμα, που θα περιγράφει τον σκοπό της έρευνας, τη διάρκεια, τον τρόπο αξιοποίησης των δεδομένων και τα δικαιώματά του. Ο Ανάδοχος, επίσης, θα αναπτύξει και μία φόρμα συγκατάθεση για τη συμμετοχή και τη χρήση των πληροφοριών.

* Προγραμματισμός συνεντεύξεων

Οι συνεντεύξεις δύναται να πραγματοποιηθούν είτε διαδικτυακά ή δια ζώσης, με εκτιμώμενη διάρκεια τουλάχιστον μισή ώρα.

**Π1.4: Πρωτογενείς Έρευνες στην Τετραπλή Έλικα**

Η δράση αυτή περιλαμβάνει τη διεξαγωγή δύο (2) πρωτογενών ερευνών στις επιχειρήσεις της Περιφέρειας, στους φορείς παροχής γνώσης (ερευνητικά/ακαδημαϊκά κέντρα), στην τοπική αυτοδιοίκηση και στους φορείς της κοινωνίας των πολιτών, για την επίδραση της Στρατηγικής Έξυπνης Εξειδίκευσης στις επιχειρήσεις της Περιφέρειας. Οι συγκεκριμένες έρευνες θα διεξαχθούν σε δύο (2) διακριτούς κύκλους, προκειμένου να διασφαλιστεί η συγκέντρωση αξιόπιστων δεδομένων και η παρακολούθηση της εξέλιξης συγκεκριμένων δεικτών καινοτομίας και ανάπτυξης. Η σύγκριση των δύο ερευνών θα επιτρέψει την αξιολόγηση των παρεμβάσεων / μεταβολών, που έχουν υλοποιηθεί και θα συμβάλει στη διαμόρφωση τεκμηριωμένης στρατηγικής για την Περιφέρεια Πελοποννήσου ενόψει της επόμενης Προγραμματικής Περιόδου. Η συλλογή και ανάλυση των δεδομένων, που θα προκύψουν από τις έρευνες, θα αποτελέσει ένα πολύτιμο εργαλείο για τη λήψη αποφάσεων και την προσαρμογή των δράσεων και πολιτικών της Περιφέρειας, ώστε να ενισχυθεί η καινοτομία και η ανταγωνιστικότητα των επιχειρήσεων και ερευνητικών φορέων.

Για την υλοποίηση των πρωτογενών ερευνών, ο Ανάδοχος θα πρέπει να διασφαλίσει τα ακόλουθα:

* Καθορισμός μεθοδολογικού πλαισίου

Ο Ανάδοχος θα πρέπει να περιγράψει τον τύπο της έρευνας (π.χ. ποσοτική), το δείγμα, τα εργαλεία συλλογής δεδομένων και το χρονοδιάγραμμα υλοποίησης. Με αυτόν τον τρόπο θα εξασφαλιστεί η επιστημονική εγκυρότητα και διαφάνεια στη διαδικασία.

* Διαμόρφωση ερωτηματολογίου

Ο Ανάδοχος θα σχεδιάσει ερωτηματολόγιο κατάλληλο για τις τέσσερις κατηγορίες της τετραπλής έλικας, προσαρμοσμένο στους στόχους της δράσης και τους δείκτες καινοτομίας. Το εργαλείο αυτό θα αποτελέσει τη βασική πηγή άντλησης δεδομένων.

* Κατάρτιση πίνακα περιεχομένων και θεματικών ενοτήτων

Ο Ανάδοχος θα δημιουργήσει τη δομή, που θα αποτυπώνει τις θεματικές περιοχές της έρευνας, ώστε να διασφαλιστεί συνοχή μεταξύ των ερωτήσεων και των στόχων του έργου, διευκολύνοντας την ανάλυση και την εξαγωγή συμπερασμάτων.

* Δειγματοληψία και ενεργοποίηση συμμετοχών

Ο Ανάδοχος θα επιλέξει κατάλληλους εκπροσώπους από όλες τις ομάδες της τετραπλής έλικας και θα διασφαλίσει τουλάχιστον 50 απαντήσεις ανά κύκλο. Ειδικότερα, θα ενεργοποιήσει δίκτυα, επαφές και μεθόδους πρόσκλησης συμμετοχής.

* Συλλογή και διαχείριση δεδομένων

Ο Ανάδοχος θα αναλάβει τη συλλογή και τη διαχείριση των δεδομένων, οι οποίες θα πραγματοποιηθούν με τρόπους, που εξασφαλίζουν ακρίβεια και ασφάλεια (π.χ. ηλεκτρονικά ερωτηματολόγια, ψηφιακή αποθήκευση), σύμφωνα με τις αρχές προστασίας προσωπικών δεδομένων.

* Ανάλυση αποτελεσμάτων

Ο Ανάδοχος θα φροντίσει, ώστε τα δεδομένα να υποβληθούν σε στατιστική και συγκριτική επεξεργασία, ώστε να αναδειχθούν τάσεις, διαφοροποιήσεις και σημεία βελτίωσης ανά κατηγορία φορέων και ανά χρονική φάση.

* Συγγραφή εκθέσεων αποτελεσμάτων ερευνών

Ο Ανάδοχος θα παραδώσει δύο (2) αναλυτικές εκθέσεις (μία σε κάθε κύκλο), με ευρήματα, ερμηνεία αποτελεσμάτων και τεκμηριωμένες προτάσεις για την ενίσχυση της στρατηγικής RIS. Επιπλέον, θα περιλαμβάνουν και σύγκριση μεταξύ των δύο φάσεων της έρευνας.

**Π1.5: Παρακολούθηση και Επικαιροποίηση των Αποτελεσμάτων για την Προετοιμασία της Επόμενης Προγραμματικής Περιόδου**

Στη συγκεκριμένη δράση, ο Ανάδοχος θα εξασφαλίσει την εκπόνηση μίας (1) μελέτης, η οποία θα έχει ως στόχο την αξιολόγηση και επικαιροποίηση των πληροφοριών και των στοιχείων, σχετικά με τις περιφερειακές εξειδικεύσεις, λαμβάνοντας υπόψιν τις νέες εξελίξεις και προκλήσεις, όπως θα έχουν προκύψει από τη Διαδικασία Επιχειρηματικής Ανακάλυψης και τις προηγούμενες δραστηριότητες του Γραφείου Καινοτομίας. Για τη διεξαγωγή της μελέτης αυτής, ο Ανάδοχος θα συνεργαστεί ενεργά με ευρωπαϊκά δίκτυα, χρηματοδοτικά μέσα και ομότιμες περιφέρειες, τοποθετώντας την Πελοπόννησο και το οικοσύστημά της σε ευρύτερες πλατφόρμες ανταλλαγής γνώσεων και βασικές αλυσίδες αξίας. Αποτέλεσμα των παραπάνω είναι η παροχή πολύτιμων πληροφοριών και αναλύσεων, σχετικά με τις περιφερειακές εξειδικεύσεις, καθώς και η διαμόρφωση της περιφερειακής Στρατηγικής Έξυπνης Εξειδίκευσης για την επόμενη προγραμματική περίοδο, ενισχύοντας, παράλληλα, την ικανότητα καινοτομίας της Περιφέρειας με την ενσωμάτωση της Πελοποννήσου στα ευρωπαϊκά οικοσυστήματα καινοτομίας

Ο Ανάδοχος θα φροντίσει, ώστε η μελέτη να περιλαμβάνει κατ’ ελάχιστον τις ακόλουθες ενότητες:

* Εισαγωγικό πλαίσιο
* Μεθοδολογία που ακολουθείται για την υλοποίηση της μελέτης
* Αποτύπωση αποτελεσμάτων Διαδικασίας Επιχειρηματικής Ανακάλυψης
* Παρεμβάσεις για την Περιφερειακή Στρατηγικής Έξυπνης Εξειδίκευσης

Επιπλέον, ένα έτος πριν τη λήξη της Πράξης θα πρέπει να προβεί στην εκπόνηση μίας (1) Μελέτης Βιωσιμότητας, η οποία θα περιλαμβάνει τις διαδικασίες και τις προτάσεις για τη βιωσιμότητα του Γραφείου Καινοτομίας, προκειμένου να διασφαλιστεί η συνεχής και αποδοτική λειτουργία του μετά τη λήξη της συγχρηματοδότησης.

Ο Ανάδοχος θα φροντίσει, ώστε η μελέτη να περιλαμβάνει κατ’ ελάχιστον τις ακόλουθες ενότητες:

* Εισαγωγικό πλαίσιο
* Μεθοδολογία που ακολουθείται για την υλοποίηση της μελέτης
* Αποτύπωση αναγκών/πόρων για τη λειτουργία του Γραφείου Καινοτομίας
* Καλές πρακτικές και παραδείγματα σε εθνικό και ευρωπαϊκό επίπεδο
* Προτάσεις και μέτρα διασφάλισης βιωσιμότητας

### 11.3 Ελάχιστες Απαιτούμενες Προδιαγραφές για ΠΕ2: Σύνδεση Επιχειρήσεων με Καινοτομία

Ο Ανάδοχος θα φροντίσει για την επιλογή κατάλληλων επιχειρήσεων με έδρα στην Περιφέρεια Πελοποννήσου και την αποτελεσματική ενσωμάτωσή τους στον κόσμο της καινοτομίας, τόσο σε εθνικό, όσο και σε διεθνές επίπεδο. Η συγκεκριμένη διαδικασία αποτελεί κρίσιμο παράγοντα, καθώς συντελεί στη συνένωσή τους και στην περαιτέρω προώθηση της καινοτομίας στην εν λόγω περιοχή. Στο πλαίσιο του δεύτερου Πακέτου Εργασίας, προβλέπονται δύο (2) συγκεκριμένες δράσεις, οι οποίες αναλύονται παρακάτω:

**Π2.1 Εντοπισμός Καινοτομιών & Πατεντών**

Ο Ανάδοχος, θα αναλάβει να εκπονήσει μία (1) μελέτη, η οποία θα περιλαμβάνει τα αποτελέσματα από τις ακόλουθες ενέργειες:

Εντοπισμός Καινοτομιών και Πατεντών

Η αναζήτηση καινοτομιών και πατεντών, που θα πραγματοποιηθεί από τον Ανάδοχο, θα διακρίνεται σε τρεις άξονες:

1. Επικοινωνία με Εργαστήρια του Πανεπιστημίου Πελοποννήσου, με σκοπό τον εντοπισμό των ερευνητικών δραστηριοτήτων και των πατεντών, που σχετίζονται με της τομείς προτεραιότητας της Περιφέρειας.
2. Συνεργασίες με άλλα Πανεπιστήμια και φορείς του ελληνικού οικοσυστήματος καινοτομίας, για την καταγραφή σχετικών ερευνητικών αποτελεσμάτων και τεχνολογιών.
3. Χρήση εργαλείων εντοπισμού πατεντών, όπως το *“espacenet”*, για τη διερεύνηση και καταγραφή καινοτομιών και πατεντών σε εθνικό και διεθνές επίπεδο.

Εστίαση στους Τομείς Προτεραιότητας RIS3

Η αναζήτηση καινοτομιών και πατεντών θα επικεντρωθεί στους τομείς προτεραιότητας της Περιφερειακής Στρατηγικής Έξυπνης Εξειδίκευσης (RIS3) της Πελοποννήσου. Ιδιαίτερη έμφαση θα δοθεί στην αξιοποίηση των ΠΟΠ και ΠΓΕ προϊόντων μέσω της έρευνας και της εφαρμογής νέων τεχνολογιών traceability για την παραγωγή προϊόντων υψηλής προστιθέμενης αξίας.

Ανάλυση και Επιλογή Αποτελεσμάτων

Με βάση τις αναζητήσεις και τις πληροφορίες που θα προκύψουν από τις παραπάνω πηγές, ο Ανάδοχος θα προχωρήσει στην ανάλυση και την επιλογή των πιο κατάλληλων καινοτομιών και πατεντών, που σχετίζονται με τους τομείς προτεραιότητας.

Αναφορά και Ανάλυση Αποτελεσμάτων

Ο Ανάδοχος θα παράγει αναφορές και αναλύσεις των εντοπισμένων καινοτομιών και πατεντών, προσφέροντας σημαντικές πληροφορίες για τη δυναμική της καινοτομίας και ανάπτυξης στην περιοχή.

Ανάδειξη Παραδειγμάτων Καινοτομίας

Ο Ανάδοχος θα μεριμνήσει για την παρουσίαση πρακτικών παραδειγμάτων καινοτομίας, τα οποία βρίσκονται σε ώριμο στάδιο εφαρμογής και δύνανται να λειτουργήσουν ως πρότυπα για επιχειρήσεις που επιθυμούν να υιοθετήσουν ή να προσαρμόσουν παρόμοιες τεχνολογικές λύσεις.

Ο Ανάδοχος θα φροντίσει ώστε η μελέτη να περιλαμβάνει κατ’ ελάχιστον τις ακόλουθες ενότητες:

* Εισαγωγικό πλαίσιο
* Μεθοδολογία που ακολουθείται για την υλοποίηση της μελέτης
* Ανάλυση και επιλογή των καταλληλότερων καινοτομιών και πατεντών, που σχετίζονται με τους τομείς προτεραιότητας
* Ανάλυση και παρουσίαση αποτελεσμάτων των εντοπισμένων καινοτομιών και πατεντών
* Παρουσίαση πρακτικών παραδειγμάτων καινοτομίας

**Π2.2: Προετοιμασία Επιχειρήσεων για Επιχειρηματική Ανακάλυψη**

Η συγκεκριμένη δραστηριότητα αφορά στην εύρεση των κατάλληλων επιχειρήσεων, που να αντιστοιχούν επιτυχώς στις καινοτομίες και τις πατέντες, που έχουν εντοπιστεί και έχουν παρουσιάσει ενδιαφέρον. Ο Ανάδοχος θα συμβάλλει στη διαδικασία, συνδέοντας τις επιχειρήσεις με τους κατάλληλους ερευνητές. Σε αυτό το πλαίσιο, ο Ανάδοχος θα φροντίσει για την υλοποίηση συγκεκριμένων δράσεων για την προετοιμασία των επιχειρήσεων, όπως τη διοργάνωση και τον συντονισμό συναντήσεων, καθώς και την προώθηση της ανταλλαγής απόψεων και ιδεών μεταξύ επιχειρήσεων και ερευνητών. Παράλληλα, θα παρέχει εξειδικευμένες συμβουλευτικές υπηρεσίες προς τις νεοφυείς και υφιστάμενες επιχειρήσεις, με στόχο την ανάπτυξη καινοτόμων προϊόντων και υπηρεσιών. Οι συμβουλευτικές υπηρεσίες θα εστιάζουν στη διαχείριση της καινοτομίας, την πρόσβαση σε τεχνογνωσία και την αξιοποίηση ερευνητικών ευρημάτων. Επιπροσθέτως, ο Ανάδοχος θα υποστηρίζει τις επιχειρήσεις στην πρόσβαση σε χρηματοδοτικά εργαλεία, ενημερώνοντάς τις για τις διαθέσιμες χρηματοδοτικές πηγές και τα προγράμματα ενίσχυσης της καινοτομίας. Αναλυτικότερα, οι υπηρεσίες αυτές είναι οι ακόλουθες:

Innovation Agoras

Τα Innovation Agoras αποτελούν πεδία συνάντησης, όπου φορείς από το επιχειρηματικό, ερευνητικό, ακαδημαϊκό και κοινωνικό οικοσύστημα έρχονται σε επαφή με σκοπό τη συνεργασία, την ανταλλαγή τεχνογνωσίας και την από κοινού διαμόρφωση καινοτόμων λύσεων. Στόχος των innovation agoras είναι να ενισχύσουν το τοπικό οικοσύστημα καινοτομίας, βελτιώνοντας τη συνεργασία και την αλληλεπίδραση μεταξύ των φορέων που εμπλέκονται στην παραγωγή, εφαρμογή και διάχυση της καινοτομίας. Ο Ανάδοχος θα φροντίσει, ώστε οι προαναφερόμενες δράσεις να λειτουργήσουν ως σταθερές πλατφόρμες διαλόγου και συν-δημιουργίας γύρω από κοινές θεματικές περιοχές, υποστηρίζοντας την ενεργή συμμετοχή των περιφερειακών επιχειρηματιών και τη σύνδεση με δράσεις καινοτομίας από άλλα ενταγμένα έργα καινοτομίας στην Περιφέρεια Πελοποννήσου, όπως ενδεικτικά το UniStart Hubs. Κατά τη διάρκεια των innovation agoras θα παρουσιάζονται καλές πρακτικές και παραδείγματα benchmarking από διαφορετικά περιβάλλοντα καινοτομίας, ώστε να ενισχυθεί η ανταλλαγή απόψεων μέσα από τη μετάδοση τεκμηριωμένης εμπειρίας και τη διάχυση καινοτόμων ιδεών. Σε αυτό το πλαίσιο, ο Ανάδοχος θα διασφαλίσει **την υλοποίηση δύο (2) αγορών καινοτομίας (innovation agoras)**, με τους συμμετέχοντες να ανέρχονται **σε τουλάχιστον είκοσι (20) άτομα ανά innovation agoras**, από διαφορετικούς κλάδους της τετραπλής έλικας. Με την υλοποίηση της συγκεκριμένης δράσης, θα ενισχυθεί το τοπικό οικοσύστημα καινοτομίας με τη βελτίωση της συνεργασίας και τη δημιουργία ευκαιριών για κοινή Ε&Α και καινοτόμο κουλτούρα, δημιουργώντας σταθερές πλατφόρμες γύρω από κοινά θέματα.

CEOs Clubs

Τα CEOs Clubs πρόκειται για σύντομα, αλλά εντατικά προγράμματα ανάπτυξης ικανοτήτων (CEOs Clubs),για την κατάρτιση των τοπικών ΜμΕ στην καινοτόμο κουλτούρα, τα επιχειρηματικά μοντέλα, την υιοθέτηση τεχνολογιών και τον ψηφιακό μετασχηματισμό.Στόχος τους είναι η υποστήριξη των επιχειρήσεων, ώστε να βελτιώσουν την ανταγωνιστικότητά τους μέσω της αναβάθμισης των προϊόντων και υπηρεσιών τους, της προώθησης καινοτόμων πρακτικών και της υιοθέτησης τεχνολογιών, δημιουργώντας παράλληλα μικρές κοινότητες που ενισχύουν τη διασύνδεση μεταξύ των επιχειρήσεων. Ο Ανάδοχος θα οργανώσει **δύο (2) σύντομα προγράμματα ανάπτυξης ικανοτήτων (CEOs Clubs), με τη συμμετοχή τουλάχιστον δέκα (10) επιχειρηματιών ανά κύκλο**. Ενδεικτικά, **ο Ανάδοχος θα σχεδιάσει και θα υλοποιήσει βραχυχρόνια προγράμματα κατάρτισης, περίπου πέντε (5) ημερών**, εστιασμένων στην καινοτόμο στρατηγική και τη σύνδεσή της με την κερδοφορία και τη βιωσιμότητα της επιχείρησης. Επιπροσθέτως, στα CEOs Clubs θα παρουσιάζονται συγκεκριμένα, εξατομικευμένα εργαλεία, όπως τα business model canvases, μέθοδοι έρευνας αγοράς, καινοτομία προϊόντων, στρατηγικές παράδοσης ή ψηφιακός μετασχηματισμός.

Δημιουργία Cluster Οργανισμών

Η δημιουργία των Cluster Οργανισμών αναφέρεται στη διαμόρφωση και οργάνωση συγκεκριμένων ιδιωτικών οργανώσεων συστάδων γύρω από στρατηγικές αλυσίδες αξίας, για την υλοποίηση των οδικών χαρτών καινοτομίας. Βασικός στόχος της δημιουργίας cluster είναι η ενίσχυση της καινοτομίας στους βασικούς τομείς προτεραιότητας της Περιφέρειας, μέσω της προώθησης της συνεργασίας, του συντονισμού συλλογικών δράσεων και της ευθυγράμμισης των επιχειρήσεων με τους περιφερειακούς στόχους καινοτομίας. Για την αποτελεσματική σύσταση των συστάδων, ο Ανάδοχος θα αναγνωρίσει ηγετικούς φορείς σε κάθε τομέα, όπως ηγετικές εταιρείες, ερευνητικά κέντρα ή βιομηχανικοί σύνδεσμοι, οι οποίοι θα αναλάβουν την καθοδήγηση και το συντονισμό των cluster στις προτεραιότητες κάθε τομέα. Παράλληλα, θα δοθεί έμφαση στην παροχή κατάλληλης εκπαίδευσης προς τους διαχειριστές και τα διοικητικά συμβούλια των συστάδων, ώστε να κατανοούν και να καθοδηγούν τη λειτουργία τους σύμφωνα με τις ανάγκες ανταγωνιστικότητας και καινοτομίας των μελών τους. Στο πλαίσιο αυτό ο Ανάδοχος θα μεριμνήσει για τη **σύσταση ενός (1) cluster με οκτώ (8) υποκατηγορίες ειδίκευσης σε κάθε τομέα προτεραιότητας της RIS3. Το Cluster θα περιλαμβάνει κατ’ ελάχιστον είκοσι (20) ιδιωτικούς συνεργατικούς σχηματισμούς γύρω από στρατηγικές αλυσίδες αξίας**, με στόχο την υλοποίηση των οδικών χαρτών καινοτομίας, σε τομείς όπου υπάρχει επαρκής κρίσιμη μάζα, καινοτομικό δυναμικό και προθυμία για συνεργασία.

Προώθηση Καινοτομίας, Βάσει Προκλήσεων (Συνεργασίες Ε&Α)

Αξιοποιώντας τις προηγούμενες δράσεις, ο Ανάδοχος θα ενισχύσει **τουλάχιστον πέντε (5) στοχευμένες συνεργασίες** μεταξύ επιχειρήσεων και ακαδημαϊκών Ιδρυμάτων, με ιδιαίτερη έμφαση στο Πανεπιστήμιο Πελοποννήσου, προκειμένου να προωθηθεί η εφαρμοσμένη έρευνα και ανάπτυξη, που ανταποκρίνεται στις επιχειρηματικές προκλήσεις και ευκαιρίες. Οι συνεργασίες αυτές θα εκφράζονται είτε μέσω κοινών υποβολών σε χρηματοδοτικά εργαλεία, είτε μέσω μνημονίων συνεργασίας, είτε κοινών εγχειρημάτων. Με αυτόν τον τρόπο θα προσαρμοσθούν είτε θα αναπτυχθούν νέες λύσεις και τεχνολογίες, οι οποίες θα βελτιώσουν την ανταγωνιστικότητα και θα δημιουργήσουν μακροπρόθεσμη αξία. Στο πλαίσιο αυτής της διαδικασίας, ο Ανάδοχος καλείται να οργανώσει «προκλήσεις καινοτομίας» στους τομείς προτεραιότητας, οι οποίες θα προσκαλούν επιχειρήσεις και ερευνητές να προτείνουν λύσεις σε τοπικά και επιχειρηματικά προβλήματα, όπως για παράδειγμα βιώσιμες μέθοδοι κατασκευής ή γεωργία με αποδοτική χρήση νερού.

Σύνδεση του Οικοσυστήματος με το Ευρωπαϊκό Επίπεδο

Ο Ανάδοχος θα διασφαλίσει, ότι το Γραφείο Καινοτομίας θα συμμετέχει ενεργά σε ευρωπαϊκά δίκτυα, χρηματοδοτικά εργαλεία και συνεργασίες με άλλες Περιφέρειες, τοποθετώντας την Πελοπόννησο και το οικοσύστημά της σε ευρύτερες πλατφόρμες ανταλλαγής γνώσης και σε βασικές αλυσίδες αξίας. Ειδικότερα, ο Ανάδοχος μεριμνήσει **για τη συμμετοχή κάποιων εκ των εμπλεκόμενων μερών του Γραφείου Καινοτομίας σε τουλάχιστον δύο (2) ευρωπαϊκές πρωτοβουλίες ή δίκτυα συνεργασίας**, με στόχο την ανταλλαγή καλών πρακτικών, την προσβασιμότητα σε ευρωπαϊκή τεχνογνωσία και χρηματοδοτικά εργαλεία, καθώς και την ενίσχυση της διεθνοποίησης του τοπικού οικοσυστήματος καινοτομίας. Στόχος της συγκεκριμένης δράσης είναι η ενίσχυση της καινοτομικής ικανότητας της Περιφέρειας μέσω της ενσωμάτωσης της Πελοποννήσου στα ευρωπαϊκά οικοσυστήματα καινοτομίας, δίνοντας τη δυνατότητα στις τοπικές επιχειρήσεις και τα ιδρύματα να επωφεληθούν από τη διεθνή συνεργασία, την ανταλλαγή γνώσεων και την πρόσβαση σε χρηματοδοτικές ευκαιρίες.

Συγκεντρωτικά, ο Ανάδοχος θα διασφαλίσει ενδεικτικά, όσα αναγράφονται στον παρακάτω πίνακα συμμόρφωσης για την προετοιμασία των επιχειρήσεων για Επιχειρηματική Ανακάλυψη:

Πίνακας 4. Πίνακας συμμόρφωσης δράσεων υποστήριξης επιχειρήσεων για Επιχειρηματική Ανακάλυψη

| **ΔΡΑΣΗ** | **ΜΟΝΑΔΕΣ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- | --- |
| Innovation Agoras | Δράσεις | 2 |  |  |
| Συμμετέχοντες | 20 |  |  |
| CEOs Clubs | Δράσεις | 2 |  |  |
| Συμμετέχοντες | 10 |  |  |
| Διάρκεια (ημέρες) | 5 |  |  |
| Cluster Οργανισμοί | Αριθμός Cluster | 1 |  |  |
| Αριθμός Οργανισμών / Cluster | 20 |  |  |
| Συνεργασίες Ε&Α | Αριθμός Συνεργασιών | 5 |  |  |
| Ευρωπαϊκές Διασυνδέσεις | Ευρωπαϊκά Δίκτυα Συνεργασίας | 2 |  |  |

### 11.4 Ελάχιστες Απαιτούμενες Προδιαγραφές για ΠΕ3: Μητρώο Επιχειρήσεων και Προγραμμάτων

Στο συγκεκριμένο Πακέτο Εργασίας, ο Ανάδοχος θα αναλάβει τη δημιουργία ενός πλήρους λειτουργικού και ολοκληρωμένου πληροφοριακού συστήματος για την υποστήριξη και τη βελτίωση των λειτουργιών του Γραφείου Καινοτομίας. Μέσω των παραδοτέων του θα αποτυπώσει τα αποτελέσματα της μέτρησης των επιδόσεων ως προς την επίτευξη των στόχων της Στρατηγικής RIS3.

Για την επίτευξη των παραπάνω, ο Ανάδοχος θα υλοποιήσει τις παρακάτω υπηρεσίες/δράσεις:

**Π3.1: Μεθοδολογία Δεικτών**

Για την επίτευξη της παρούσας δράσης, ο Ανάδοχος θα εκπονήσει σχετική μελέτη, η οποία αφορά στον προσδιορισμό συγκεκριμένων δεικτών μέτρησης της καινοτομίας και στη δυναμική των επιχειρήσεων στους άξονες προτεραιότητας της RIS3. Χρειάζεται να σημειωθεί, ότι οι δείκτες αποτελούν ένα συμβουλευτικό εργαλείο για το Γραφείο, συμβάλλοντας στη λήψη ορθότερων αποφάσεων και στη διαμόρφωση των ενεργειών, που θα ακολουθήσει η Περιφέρεια για την υλοποίηση της στρατηγικής της.

Να σημειωθεί, ότι η συγκεκριμένη μελέτη θα αποτελέσει βασική πηγή δεδομένων για την τροφοδότηση των ερωτηματολογίων, που θα διαμορφωθούν στο πλαίσιο της δραστηριότητας Π1.4 του πρώτου Πακέτου Εργασίας.

Ο Ανάδοχος θα φροντίσει ώστε η μελέτη να περιλαμβάνει κατ’ ελάχιστον τις ακόλουθες ενότητες:

* Εισαγωγικό πλαίσιο
* Μεθοδολογία που ακολουθείται για την υλοποίηση της μελέτης
* Προσδιορισμός δεικτών μέτρησης της καινοτομίας και της δυναμικής των επιχειρήσεων στους άξονες προτεραιότητας της RIS3
* Προτάσεις αξιοποίησης από το Γραφείο Καινοτομίας

**Π3.2: Πληροφοριακό Σύστημα**

Στο πλαίσιο της δράσης αυτής, το πληροφοριακό σύστημα που θα αναπτυχθεί θα ενσωματώνει μηχανισμούς παρακολούθησης και αξιολόγησης της καινοτομίας, μέσω της διαρκούς συλλογής και επεξεργασίας δεδομένων.

Ειδικότερα, ο Ανάδοχος θα φροντίσει για τη λειτουργία ενός ολοκληρωμένου πληροφοριακού συστήματος, το οποίο θα περιλαμβάνει τα ακόλουθα:

* Μητρώο Επιχειρήσεων και Προγραμμάτων

Το Γραφείο Καινοτομίας της Περιφέρειας Πελοποννήσου θα διασφαλίσει τη λειτουργίας ενός πληροφοριακού συστήματος, το οποίο θα λειτουργεί με στόχο την αποτελεσματική διαχείριση των στοιχείων των επιχειρήσεων και των ερευνητικών/ακαδημαϊκών εργαστηρίων. Στο Μητρώο θα παρέχεται η δυνατότητα εγγραφής και καταχώρησης στοιχείων από τους διαχειριστές των επιχειρήσεων και αντίστοιχα από τους διαχειριστές των ερευνητικών εργαστηρίων.

Οι κυριότερες λειτουργίες του πληροφοριακού συστήματος είναι οι ακόλουθες:

* Καταχώρηση στοιχείων από τους ερευνητές και τους επιχειρηματίες, προκειμένου να διατηρείται ενημερωμένο το Μητρώο των επιχειρήσεων και των ερευνητικών εργαστηρίων
* Καταγραφή και επικαιροποίηση πληροφοριών, που αφορούν την ανάπτυξη και την εφαρμογή καινοτομιών τόσο στο Μητρώο των επιχειρήσεων, όσο και στο Μητρώο των ερευνητικών εργαστηρίων
* Παροχή πληροφοριών για νέες δράσεις και Ευρωπαϊκά Προγράμματα, που είναι διαθέσιμα στο πλαίσιο της καινοτομίας

Κύριος στόχος από τη λειτουργία του Μητρώου είναι η δημιουργία συνδέσεων μεταξύ επιχειρήσεων, ερευνητών και προγραμμάτων, προκειμένου να διεκδικήσουν χρηματοδότηση από τα συγκεκριμένα προγράμματα.

* Σύστημα Δεικτών

Η συγκεκριμένη δράση σχετίζεται με τη διαμόρφωση του κατάλληλου συστήματος, στο οποίο θα επιλέγονται οι δείκτες μέτρησης της μελέτης της δραστηριότητας 3.1 «Μελέτη Μεθοδολογίας Δεικτών» και θα παρουσιάζονται τα αποτελέσματά τους, γεγονός που θα βοηθήσει στη διαδικασία λήψης αποφάσεων και στη Διαδικασία Επιχειρηματικής Ανακάλυψης. Για την ορθή παρουσίαση των τεχνικών απαιτήσεων του συστήματος θα εκπονηθεί και μελέτη της αρχιτεκτονικής του υποστηρικτικού συστήματος δεικτών, που θα αναλύει τις τεχνικές προδιαγραφές. Ακόμα, θα διαμορφωθούν και τεχνικά φυλλάδια χρήσης για τους χειριστές του συστήματος, ενώ θα διασφαλιστεί και η εκπαίδευσή τους.

Αναφορικά με το μητρώο επιχειρήσεων και προγραμμάτων, ο Ανάδοχος θα μεριμνήσει για την αποτελεσματική διαχείριση των στοιχείων των επιχειρήσεων και των ερευνητικών/ακαδημαϊκών εργαστηρίων. Ειδικότερα, στο μητρώο θα παρέχεται η δυνατότητα εγγραφής και καταχώρησης στοιχείων στο πληροφοριακό σύστημα από τους διαχειριστές των επιχειρήσεων και αντίστοιχα από τους διαχειριστές των ερευνητικών εργαστηρίων. Επιπλέον, θα παρέχονται πληροφορίες, σχετικά με τα Ευρωπαϊκά Προγράμματα και τα χρηματοδοτικά εργαλεία, τα οποία θα είναι διαθέσιμα.

Σχετικά με το σύστημα των δεικτών, ο Ανάδοχος θα διαμορφώσει ένα κατάλληλο σύστημα, στο οποίο θα επιλέγονται οι δείκτες μέτρησης της μελέτης της δραστηριότητας Π3.1 και θα παρουσιάζονται τα αποτελέσματά τους, γεγονός που θα βοηθήσει στη διαδικασία λήψης αποφάσεων και στη Διαδικασία Επιχειρηματικής Ανακάλυψης.

Παράλληλα, θα υλοποιηθεί μια ποιοτική αξιολόγηση της περιφερειακής ικανότητας καινοτομίας, η οποία θα αναλύσει την τρέχουσα κατάσταση των οικοσυστημάτων καινοτομίας και των επιχειρηματικών οικοσυστημάτων στην περιοχή. Στο πλαίσιο αυτό, θα εντοπιστούν τα δυνατά σημεία και οι ευκαιρίες που παρουσιάζονται, συμβάλλοντας στην αναγνώριση των πιο σχετικών ηγετών καινοτομίας, που θα συμμετάσχουν στις δραστηριότητες του Γραφείου Καινοτομίας. Επιπροσθέτως, το σύστημα των δεικτών θα ενσωματώνει μηχανισμούς παρακολούθησης και πληροφόρησης, συλλέγοντας στατιστικές πληροφορίες σχετικά με την περιφερειακή ανάπτυξη και την καινοτομία από δημόσιες και ιδιωτικές πηγές δεδομένων, όπως εμπορικά επιμελητήρια, εθνικές στατιστικές και έρευνες καινοτομίας. Μέσω αυτής της διαδικασίας, το σύστημα θα προσδιορίζει βασικούς δείκτες εκροών για την παρακολούθηση της προόδου της καινοτομίας, της τομεακής ανάπτυξης και του αντίκτυπου των δραστηριοτήτων του Γραφείου Καινοτομίας, ενισχύοντας τη λήψη αποφάσεων βάσει δεδομένων. Η ενσωμάτωση αυτών των δυνατοτήτων στο σύστημα των δεικτών θα διασφαλίζει τη συστηματική παρακολούθηση των επιδόσεων καινοτομίας, την καθοδήγηση των μελλοντικών πολιτικών και την παροχή αξιόπιστων δεδομένων για την τεκμηρίωση αποτελεσμάτων προς τα ενδιαφερόμενα μέρη.

Στο πλαίσιο του πληροφοριακού, θα εξαχθούν αναφορές δεικτών και προγραμμάτων (Innovation Roadmaps), οι οποίες θα μπορούν να αξιοποιηθούν ως οδικός χάρτης καινοτομίας. Ειδικότερα, ο Ανάδοχος θα ενσωματώσει την εμπεριστατωμένη αξιολόγηση των ικανοτήτων, των προκλήσεων και των ευκαιριών καινοτομίας στους βασικούς τομείς της Περιφέρειας. Παράλληλα, θα αναπτυχθούν σαφείς οδικοί χάρτες, οι οποίοι θα προσδιορίζουν οδούς διαφοροποίησης και βελτίωσης της αλυσίδας αξίας, παρέχοντας στρατηγικό όραμα και εφαρμόσιμα σχέδια για την ενίσχυση της καινοτομίας και της ανταγωνιστικότητας στους τομείς προτεραιότητας της Περιφέρειας.

Παρακάτω ακολουθεί αναλυτική περιγραφή για τις ενέργειες, που αφορούν την ανάπτυξη του πληροφοριακού συστήματος.

* Εγκατάσταση και Άδεια Χρήσης

Ο Ανάδοχος θα εγκαταστήσει και θα χρησιμοποιήσει άδεια για πληροφοριακό σύστημα, προκειμένου να καλύπτει τις ανάγκες διαχείρισης, ενημέρωσης και δικτύωσης, ενώ ταυτόχρονα θα περιλαμβάνει όλες τις αναγκαίες πληροφοριακές υποδομές για την υποστήριξη και διαχείριση των ωφελούμενων.

* Ανάλυση Απαιτήσεων και Σχεδίαση Συστήματος

Ο Ανάδοχος θα αναλάβει τη διαδικασία της ανάλυσης απαιτήσεων και της σχεδίασης του συστήματος στην ανάπτυξη ενός πληροφοριακού συστήματος. Κατά τη διάρκεια της διαδικασίας, θα συγκεντρωθούν και θα αναλυθούν οι λειτουργικές και μη λειτουργικές απαιτήσεις του συστήματος από τους χρήστες και τους ενδιαφερόμενους φορείς. Αυτό θα πρέπει να περιλαμβάνει συναντήσεις με τους ενδιαφερόμενους, συλλογή δεδομένων, ανάλυση διαδικασιών εργασίας και καταγραφή απαιτήσεων.

Κατά τη διάρκεια της σχεδίασης του συστήματος, θα καθοριστεί από τον ανάδοχο η αρχιτεκτονική του συστήματος και θα σχεδιαστεί ο τρόπος με τον οποίο θα λειτουργεί το σύστημα, συμπεριλαμβανομένων των διαδικασιών επεξεργασίας, της δομής της βάσης δεδομένων και του δικτύου. Αυτό το στάδιο περιλαμβάνει και την ανάπτυξη λεπτομερών τεχνικών προδιαγραφών και διαγραμμάτων.

Η ανάλυση απαιτήσεων και η σχεδίαση συστήματος απαιτούν από τον ανάδοχο, επίσης, τη χρήση εργαλείων λογισμικού και τεχνολογικών πόρων, καθώς και τη διεξαγωγή συνεχούς επαγγελματικής εκπαίδευσης και εξειδίκευσης.

* Κωδικοποίηση και αξιοποίηση βάσεων δεδομένων

Ο Ανάδοχος θα αναλάβει την κωδικοποίηση του λογισμικού, την σύνδεση με βάση δεδομένων και τη δημιουργία του χρήσιμου περιβάλλοντος. Η κωδικοποίηση και η ανάπτυξη της βάσης δεδομένων θα πρέπει να διασφαλιστεί η προσεκτική σχεδίαση και υλοποίηση για τη διασφάλιση της αξιοπιστίας και της αποδοτικότητας του συστήματος. Τέλος, θα πρέπει να διασφαλιστεί η δημιουργία ενός χρήσιμου περιβάλλοντος περιλαμβάνει την εξέλιξη και τη βελτίωση της χρήσης του συστήματος με βάση τα αναγκαία εργαλεία και τις διαδικασίες.

* Διαδικασία Εντοπισμού και Επιδιόρθωσης Αστοχιών – Δοκιμαστική Λειτουργία

Ο ανάδοχος θα αναλάβει τη διαδικασία εγκατάστασης του πληροφοριακού συστήματος, λαμβάνοντας υπόψη το ενδεχόμενο ύπαρξης σφαλμάτων λόγω τεχνικών αστοχιών. Για τον λόγο αυτό θα πρέπει να μεριμνήσει πριν την δημόσια ανακοίνωση του συστήματος να πραγματοποιήσει ελέγχους (τόσο σε κλειστό κύκλο – συγκεκριμένοι χρήστες, όσο και σε ανοιχτό – δημόσια διαθέσιμο με σκοπό την δοκιμή του σε πραγματικές συνθήκες).

Κατά τη διαδικασία αυτή θα παρακολουθούνται σε καθημερινή βάση τα αρχεία καταγραφής των διακομιστών για τυχών εσφαλμένες αιτήσεις από πλευράς των επισκεπτών. Θα καταγράφονται οι εν λόγω αστοχίες και θα υπάρχει μέριμνα για την επίλυσή τους.

* Διαχείριση Δεδομένων

Το πληροφοριακό σύστημα θα πρέπει να διαθέτει σχετική πολιτική απορρήτου και πολιτική διαχείρισης δεδομένων. Ειδικότερα, θα πρέπει να ληφθούν υπόψη:

* Το συναφές θεσμικό και κανονιστικό πλαίσιο που ισχύει (πχ. για το απόρρητο των επικοινωνιών – Ν. 4411/2016, Ν. 4070/2012, Ν. 3917/2011, Ν. 3674/2008, κ.λπ., για την προστασία των προσωπικών δεδομένων - Γενικός Κανονισμός Προστασίας Προσωπικών Δεδομένων ΕΕ GDPR 2016, κ.λπ.)Τις βέλτιστες πρακτικές στον χώρο της Ασφάλειας στις ΤΠΕ (best practices)
* Τυχόν διεθνή de facto ή de jure σχετικά πρότυπα (π.χ. ISO/IEC 27001)
* Διασφάλιση Προσβασιμότητας

Προκειμένου να διασφαλίζεται η πρόσβαση των ατόμων με αναπηρία στο σύνολο των προσφερόμενων ηλεκτρονικών υπηρεσιών και το ηλεκτρονικό περιεχόμενο του Πληροφοριακού Συστήματος, θα πρέπει να συμμορφώνονται πλήρως με το ν.4591/2019 (ΦΕΚ 19/Α/12.2.2019) για την ηλεκτρονική προσβασιμότητα του Περιεχομένου του Ιστού έκδοση 2.0 σε επίπεδο τουλάχιστον «ΑA» (WCAG 2.0 level AA).

* Mobile Website

Επιπρόσθετα, καθώς η χρήση κινητών συσκευών (δηλαδή συσκευών μικρών διαστάσεων οθόνης, όπως smart phones και tablets) µε πρόσβαση στο διαδίκτυο είναι ιδιαίτερα δημοφιλής πλέον, ο Ανάδοχος θα αναλάβει την ανάπτυξη του mobile website μέσω του οποίου θα παρέχει στον επισκέπτη η δυνατότητα να διαθέτει πρόσβαση στο σύνολο του περιεχομένου της ιστοσελίδας από οποιοδήποτε σημείο βρίσκεται, πολλαπλασιάζοντας τη χρησιμότητα της παρεχόμενης πληροφορίας στο έπακρο.

* Διαχείριση των Χρηστών της Πλατφόρμας

Ο Ανάδοχος θα αναλάβει τη διαχείριση των αιτημάτων των χρηστών, βάσει των ακόλουθων απαιτήσεων:

* Απάντηση σε ειδικό σύστημα messaging για εξυπηρέτηση σε όποιον χρειάζεται είτε διευκρινίσεις, είτε βοήθεια για την υποβολή για 8 ώρες ανά ημέρα (5/7)
* Τηλεφωνική εξυπηρέτηση σε όποιον χρειάζεται είτε διευκρινίσεις, είτε βοήθεια για τις υπηρεσίες του Γραφείου για 8 ώρες ανά ημέρα (5/7)
* Απάντηση στα emails για εξυπηρέτηση σε όποιον χρειάζεται είτε διευκρινίσεις, είτε βοήθεια για τις υπηρεσίες του Γραφείου για 8 ώρες ανά ημέρα (5/7)
* Τεχνική Υποστήριξη

Ο Ανάδοχος θα προβλέψει υπηρεσίες τεχνικής υποστήριξης, καθ’ όλη τη διάρκεια του έργου που θα περιλαμβάνουν τα ακόλουθα:

* Διασφάλιση καλής λειτουργίας των εφαρμογών
* Αποκατάσταση των ανωμαλιών λειτουργίας των εφαρμογών (bugs)
* Παράδοση αντιτύπων όλων των μεταβολών ή των επανεκδόσεων ή τροποποιήσεων των εγχειριδίων του υλικού και λογισμικού
* Προληπτική συντήρηση του συστήματος και των εφαρμογών, η οποία πρέπει να είναι πέραν του ωραρίου κανονικής λειτουργίας του φορέα

Τέλος, ο Ανάδοχος οφείλει να διασφαλίσει, ότι το πληροφοριακό σύστημα που θα αναπτυχθεί δε θα περιέχει διαφημιστικό περιεχόμενο ή προωθητικές ενέργειες σχετιζόμενες με επιχειρήσεις, ωφελούμενους ή προϊόντα. Επίσης, πρέπει να εξασφαλίσει ότι δεν θα προκύψουν έσοδα από τη λειτουργία του συστήματος.

Πίνακας 5. Πίνακας συμμόρφωσης για το πληροφοριακό σύστημα του Γραφείου

|  |  |  |  |
| --- | --- | --- | --- |
| ΕΝΔΕΙΚΤΙΚΕΣ ΠΡΟΔΙΑΓΡΑΦΕΣ | ΑΠΑΙΤΗΣΗ | ΑΠΑΝΤΗΣΗ | ΠΑΡΑΠΟΜΠΗ |
| Εγκατάσταση και Άδεια Χρήσης | Παραμετροποίηση πληροφοριακού συστήματος |  |  |
| Εγκατάσταση πληροφοριακού συστήματος |  |  |
| Άδεια για πληροφοριακό σύστημα έως το τέλος της διάρκειας του έργου |  |  |
| Ανάλυση Απαιτήσεων | Ανάλυση απαιτήσεων |  |  |
| Σχεδίαση του συστήματος |  |  |
| Συγκέντρωση και ανάλυση λειτουργικών απαιτήσεων από τους χρήστες και τους ενδιαφερόμενους φορείς |  |  |
| Συγκέντρωση και ανάλυση μη λειτουργικών απαιτήσεων από τους χρήστες και τους ενδιαφερόμενους φορείς. |  |  |
| Συναντήσεις με τους ενδιαφερόμενους |  |  |
| Συλλογή δεδομένων |  |  |
| Ανάλυση διαδικασιών εργασίας |  |  |
| Καταγραφή απαιτήσεων |  |  |
| Ανάλυση απαιτήσεων |  |  |
| Σχεδίαση Συστήματος | Καθορισμός αρχιτεκτονικής του συστήματος |  |  |
| Σχεδιασμός του τρόπου με τον οποίο θα λειτουργεί το σύστημα, συμπεριλαμβανομένων των διαδικασιών επεξεργασίας, της δομής της βάσης δεδομένων και του δικτύου |  |  |
| Ανάπτυξη λεπτομερών τεχνικών προδιαγραφών και διαγραμμάτων |  |  |
| Αναφορά σε χρήση εργαλείων λογισμικού και τεχνολογικών πόρων |  |  |
| Αναφορά σε δράσεις συνεχούς επαγγελματικής εκπαίδευσης και εξειδίκευσης. |  |  |
| Δυνατότητα καταχώρησης στοιχείων από τους ερευνητές και τους επιχειρηματίες, προκειμένου να διατηρείται ενημερωμένο το Μητρώο των επιχειρήσεων και των ερευνητικών εργαστηρίων |  |  |
| Καταγραφή και επικαιροποίηση πληροφοριών, που αφορούν την ανάπτυξη και την εφαρμογή καινοτομιών τόσο στο Μητρώο των επιχειρήσεων, όσο και στο Μητρώο των ερευνητικών εργαστηρίων |  |  |
| Παροχή πληροφοριών για νέες δράσεις και Ευρωπαϊκά Προγράμματα, που είναι διαθέσιμα στο πλαίσιο της καινοτομίας |  |  |
| Κωδικοποίηση και αξιοποίηση βάσεων δεδομένων | Κωδικοποίηση του λογισμικού |  |  |
| Σύνδεση με βάση δεδομένων |  |  |
| Προσεκτική σχεδίαση και υλοποίηση για τη διασφάλιση της αξιοπιστίας και της αποδοτικότητας του συστήματος. |  |  |
| Δημιουργία ενός περιβάλλοντος περιλαμβάνει την εξέλιξη και τη βελτίωση της χρήσης του συστήματος |  |  |
| Διαδικασία Εντοπισμού και Επιδιόρθωσης Αστοχιών – Δοκιμαστική Λειτουργία | Εγκατάσταση του πληροφοριακού συστήματος |  |  |
| Πραγματοποίηση ελέγχων (τόσο σε κλειστό κύκλο – συγκεκριμένοι χρήστες, όσο και σε ανοιχτό – δημόσια διαθέσιμο με σκοπό την δοκιμή του σε πραγματικές συνθήκες) |  |  |
| Παρακολούθηση σε καθημερινή βάση τα αρχεία καταγραφής των διακομιστών για τυχών εσφαλμένες αιτήσεις από πλευράς των επισκεπτών |  |  |
| Καταγραφή αστοχιών και μέριμνα για την επίλυσή τους. |  |  |
| Δοκιμαστική Λειτουργία 1 μήνα |  |  |
| Διασφάλιση Προσβασιμότητας | Διασφάλιση πρόσβασης των ατόμων με αναπηρία στο σύνολο των προσφερόμενων ηλεκτρονικών υπηρεσιών και το ηλεκτρονικό περιεχόμενο του Πληροφοριακού Συστήματος |  |  |
| Συμμόρφωση με το ν.4591/2019 (ΦΕΚ 19/Α/12.2.2019) για την ηλεκτρονική προσβασιμότητα του Περιεχομένου του Ιστού έκδοση 2.0 σε επίπεδο τουλάχιστον «ΑA» (WCAG 2.0 level AA). |  |  |
| Mobile Website | Ανάπτυξη του mobile website μέσω του οποίου θα παρέχει στον επισκέπτη η δυνατότητα να διαθέτει πρόσβαση με χρήση κινητών συσκευών (δηλαδή συσκευών µικρών διαστάσεων οθόνης, όπως smart phones και tablets) |  |  |
| Διαχείριση των Χρηστών της Πλατφόρμας | Απάντηση σε ειδικό σύστημα messaging για εξυπηρέτηση σε όποιον χρειάζεται είτε διευκρινίσεις, είτε βοήθεια για την υποβολή για 8 ώρες ανά ημέρα (5/7) |  |  |
| Τηλεφωνική εξυπηρέτηση σε όποιον χρειάζεται είτε διευκρινίσεις, είτε βοήθεια για τις υπηρεσίες του Γραφείου για 8 ώρες ανά ημέρα (5/7) |  |  |
| Απάντηση στα emails για εξυπηρέτηση σε όποιον χρειάζεται είτε διευκρινίσεις, είτε βοήθεια για τις υπηρεσίες του Γραφείου για 8 ώρες ανά ημέρα (5/7) |  |  |
| Τεχνική Υποστήριξη | Διασφάλιση καλής λειτουργίας των εφαρμογών |  |  |
| Αποκατάσταση των ανωμαλιών λειτουργίας των εφαρμογών (bugs) |  |  |
| Παράδοση αντιτύπων όλων των μεταβολών ή των επανεκδόσεων ή τροποποιήσεων των εγχειριδίων του υλικού και λογισμικού |  |  |
| Προληπτική συντήρηση του συστήματος και των εφαρμογών, η οποία πρέπει να είναι πέραν του ωραρίου κανονικής λειτουργίας του φορέα |  |  |
| Διαμόρφωση τεχνικά φυλλάδια χρήσης για τους χειριστές του συστήματος, ενώ θα διασφαλιστεί και η εκπαίδευσή τους |  |  |

### 11.5 Ελάχιστες Απαιτούμενες Προδιαγραφές για ΠΕ4: Εφαρμοσμένες Δράσεις Καινοτομίας

Το ΠΕ4 αναφέρεται σε συγκεκριμένες δράσεις, οι οποίες θα συμβάλλουν στην ανάπτυξη της έρευνας και της καινοτομίας, μέσω των Βιομηχανικών Διδακτορικών και των Πιλοτικών Εφαρμογών.

Παρακάτω αναφέρονται αναλυτικά οι δράσεις, στις οποίες θα πρέπει να συμβάλλει ο Ανάδοχος.

**Π4.1: Βιομηχανικά Διδακτορικά**

Στο πλαίσιο της συγκεκριμένης δράσης, ο Ανάδοχος θα συνεργαστεί με ιδιωτικές επιχειρήσεις, που εντάσσονται στην Περιφέρεια, με το Πανεπιστήμιο Πελοποννήσου, καθώς και με Διδακτορικούς φοιτητές τόσο από το εγχώριο, όσο και από το διεθνές περιβάλλον. Το πρόγραμμα υποστήριξης της εκπόνησης Βιομηχανικών Διδακτορικών θα αποτελείται από τρεις (3) ετήσιους κύκλους υποστήριξης, στους οποίους θα συμμετέχουν συγκεκριμένες επιχειρήσεις ανά κύκλο υποστήριξης. Για την υλοποίηση των Βιομηχανικών Διδακτορικών, ο Ανάδοχος θα προβεί σε συγκεκριμένες ενέργειες υποστήριξης των επιχειρήσεων, όπως:

* Εύρεση θεματικών ενοτήτων των διδακτορικών διατριβών, οι οποίες θα αφορούν στους άξονες προτεραιότητας της Περιφέρειας
* Εντοπισμός Διδακτόρων / Ερευνητών από το Πανεπιστήμιο Πελοποννήσου και από άλλα εθνικά και διεθνή ακαδημαϊκά Ιδρύματα, καθώς και επιχειρήσεων
* Αντιστοίχιση επιχειρήσεων με ερευνητές
* Υποστήριξη επιχειρήσεων στη διοργάνωση συναντήσεων, καθώς και στη διαμόρφωση του πλαισίου συνεργασίας
* Παρακολούθηση εξέλιξης των διαδικασιών και της συνεργασίας

Συγκεντρωτικά, ο Ανάδοχος θα διασφαλίσει ενδεικτικά, όσα αναγράφονται στον παρακάτω πίνακα συμμόρφωσης για τη διεξαγωγή των Βιομηχανικών Διδακτορικών:

Πίνακας 6. Πίνακας συμμόρφωσης της δράσης των Βιομηχανικών Διδακτορικών

| **ΕΝΔΕΙΚΤΙΚΕΣ ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- |
| Αριθμός κύκλων υποστήριξης | 3 |  |  |
| Διάρκεια κύκλου υποστήριξης | Ετήσια |  |  |
| Αριθμός επιχειρήσεων | 50 |  |  |
| Ώρες υποστήριξης / επιχείρηση | 35 |  |  |

**Π4.2: Πιλοτικές Εφαρμογές**

Η συγκεκριμένη δράση είναι απαραίτητη στο πλαίσιο των ενεργειών του Γραφείου Καινοτομίας, καθώς θα επιφέρει τη δημιουργία και την ενδυνάμωση των σχέσεων των επιχειρήσεων, που εντάσσονται στην Περιφέρεια και του Πανεπιστημίου Πελοποννήσου, με κοινό στόχο την ενίσχυση και την προώθηση της καινοτομίας. Ο Ανάδοχος θα αναλάβει την οργάνωση και την υλοποίηση των Πιλοτικών Εφαρμογών, διασφαλίζοντας την τεχνική και διοικητική υποστήριξη της διαδικασίας. Οι Πιλοτικές Εφαρμογές θα πραγματοποιηθούν σε πέντε (5) κύκλους υποστήριξης, με τη συμμετοχή συγκεκριμένων επιχειρήσεων ανά κύκλο. Στο πλαίσιο αυτό, ο Ανάδοχος θα συμβάλλει ενεργά στον εντοπισμό και την επικοινωνία τόσο με τις επιχειρήσεις, όσο και με τους Διδάκτορες και τους Ερευνητές, εξασφαλίζοντας την κατάλληλη προετοιμασία όλων των εμπλεκομένων. Με την ολοκλήρωση του εντοπισμού και της επιλογής των ενδιαφερόμενων, ο Ανάδοχος θα προχωρήσει στη διαδικασία αντιστοίχισης των επιχειρήσεων με τους κατάλληλους Διδάκτορες / Ερευνητές, λαμβάνοντας υπόψη τη συνάφεια των αντικειμένων τους και τις ανάγκες της κάθε συνεργασίας.

Στο πλαίσιο αυτό, θα ενσωματωθούν δράσεις, που υποστηρίζουν την ανάπτυξη ικανοτήτων και την προώθηση της συνεργασίας μεταξύ επιχειρήσεων και ερευνητικών ιδρυμάτων. Συγκεκριμένα, οι πιλοτικές εφαρμογές θα συνδεθούν με τα εντατικά προγράμματα ανάπτυξης ικανοτήτων (CEOs Clubs), όπως αυτά έχουν περιγραφεί στη δραστηριότητα Π2.2, με στόχο την εκπαίδευση των επιχειρήσεων που συμμετέχουν στις πιλοτικές εφαρμογές στην κουλτούρα καινοτομίας, τα επιχειρηματικά μοντέλα, την υιοθέτηση τεχνολογίας και την ψηφιοποίηση.

Επιπλέον, οι Πιλοτικές Εφαρμογές θα λειτουργήσουν ως πλατφόρμα για την αξιοποίηση προηγούμενων δραστηριοτήτων και την ενθάρρυνση εταιρικών σχέσεων μεταξύ επιχειρήσεων και ερευνητικών ιδρυμάτων, ιδίως του Πανεπιστημίου Πελοποννήσου. Μέσα από αυτές τις συνεργασίες, θα υποστηριχθεί η εφαρμοσμένη έρευνα και ανάπτυξη (Ε&Α), εστιάζοντας στην αντιμετώπιση επιχειρηματικών προκλήσεων και ευκαιριών. Παράλληλα, θα ενισχυθεί η δυνατότητα των επιχειρήσεων να προσαρμόζουν ή να αναπτύσσουν νέες λύσεις και τεχνολογίες, βελτιώνοντας την ανταγωνιστικότητά τους και δημιουργώντας μακροπρόθεσμη αξία.

Τέλος, η ανωτέρω δράση Π4.2 θα αποτελέσει καταλύτη για την ενεργοποίηση μικρής κλίμακας πιλοτικών έργων, με σκοπό την επίδειξη, τη δοκιμή και τη συγκριτική αξιολόγηση καινοτόμων λύσεων στους τομείς προτεραιότητας της Περιφέρειας. Οι εφαρμογές αυτές, οι οποίες χαρακτηρίζονται ως «έτοιμες προς εφαρμογή», θα επιτρέψουν την ανάδειξη απτών παραδειγμάτων καινοτομίας που μπορούν να εμπνεύσουν την υιοθέτηση ή την προσαρμογή αντίστοιχων πρακτικών από άλλες επιχειρήσεις της Περιφέρειας, ενισχύοντας με αυτόν τον τρόπο τη διάχυση τεχνολογιών και την υιοθέτηση καινοτομικών μοντέλων λειτουργίας.

Να σημειωθεί, ότι ο Ανάδοχος θα παρέχει συνεχή υποστήριξη στις μεταγενέστερες διαδικασίες, συμβάλλοντας στη διοργάνωση των απαραίτητων συναντήσεων, στην ενίσχυση της συνεργασίας μεταξύ των εμπλεκόμενων μερών και στη διασφάλιση της αποτελεσματικής επικοινωνίας καθ’ όλη τη διάρκεια των Πιλοτικών Εφαρμογών.

Συγκεντρωτικά, ο Ανάδοχος θα διασφαλίσει ενδεικτικά, όσα αναγράφονται στον παρακάτω πίνακα συμμόρφωσης για τη διεξαγωγή των Πιλοτικών Εφαρμογών:

Πίνακας 7. Πίνακας συμμόρφωσης της δράσης των Πιλοτικών Εφαρμογών

| **ΕΝΔΕΙΚΤΙΚΕΣ ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- |
| Αριθμός κύκλων υποστήριξης | 5 |  |  |
| Διάρκεια κύκλου υποστήριξης | Εξάμηνος |  |  |
| Αριθμός επιχειρήσεων | 50 |  |  |
| Ώρες υποστήριξης / επιχείρηση | 35 |  |  |

### 11.6 Ελάχιστες Απαιτούμενες Προδιαγραφές για ΠΕ5: Οργάνωση & Λειτουργία του Γραφείου Καινοτομίας

Το πέμπτο Πακέτο Εργασίας αναφέρεται στις κατάλληλες ενέργειες, που πρέπει να πραγματοποιηθούν από τον Ανάδοχο, για την κατάλληλη οργάνωση και λειτουργία του Γραφείου, όσον αφορά τη διευθέτηση και τον καταμερισμό των εργασιών στα κατάλληλα Στελέχη, όσο και το οργανωμένο περιβάλλον, στο οποίο θα δραστηριοποιούνται.

Πιο συγκεκριμένα, ο Ανάδοχος θα πρέπει κατ’ ελάχιστον να αναπτύξει τις ακόλουθες δράσεις:

**Π5.1: Οργάνωση Γραφείου**

Εξοπλισμός Πληροφορικής

Ο Ανάδοχος θα πρέπει να μεριμνήσει για τη διαμόρφωση του Γραφείου, το οποίο θα διαθέτει κατ’ ελάχιστον τον ακόλουθο εξοπλισμό πληροφορικής για την εξυπηρέτηση των αναγκών των ωφελούμενων και των στελεχών:

* Ηλεκτρονικούς υπολογιστές (φορητούς ή/και σταθερούς) για όλα τα μέλη του Γραφείου της Περιφέρειας, ώστε να επιτελούν το έργο τους
* Περιφερειακά συστήματα υποστήριξης (ποντίκια, πληκτρολόγια, USB sticks, εξωτερικοί σκληροί δίσκοι κ.α.)
* Εξοπλισμός πληροφορικής για την υποστήριξη των καθημερινών δραστηριοτήτων των μελών (εκτυπωτές, εξοπλισμός τηλεφωνίας, υλικό υποστήριξής συναντήσεων και τηλεδιασκέψεων κ.α.)
* Εξοπλισμός υποστήριξης των εκδηλώσεων των δομών (multimedia projectors, συστήματα ήχου και εικόνας κ.α.)

Ακολούθως παρουσιάζεται ο πίνακας συμμόρφωσης, ο οποίος αφορά στον εξοπλισμό πληροφορικής:

Πίνακας 8. Πίνακας συμμόρφωσης για εξοπλισμό πληροφορικής

| **ΕΙΔΟΣ** | **ΕΝΔΕΙΚΤΙΚΕΣ ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΠΟΣΟΤΗΤΑ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- | --- | --- |
| **Σταθερός Η/Υ** | Οθόνη | Ναι | 2 |  |  |
| Τύπος Σκληρού Δίσκου | SSD |  |  |
| Μέγεθος Μνήμης | ≥ 8 GB |  |  |
| Χωρητικότητα | ≥ 240 GB |  |  |
| Επεξεργαστής | ≥ 6 |  |  |
| **Φορητός Η/Υ** | Οθόνη | ≥ 13.3’’ | 6 |  |  |
| Μέγεθος Μνήμης | ≥ 16 GB |  |  |
| Χωρητικότητα | ≥ 256 GB |  |  |
| Επεξεργαστής | ≥ 6 |  |  |
| **Πολυμηχάνημα Laser Color** | Έγχρωμος Laser | Ναι | 1 |  |  |
| Αυτόματη Εκτύπωση | Ναι |  |  |
| Αυτόματη Εκτύπωση Διπλής Όψης | Ναι |  |  |
| Μέγεθος Εκτύπωσης | A4 ή/και A5 ή/και Photo |  |  |
| Συνδεσιμότητα | WiFi ή/και Ethernet ή/και USB |  |  |
| Αυτόματη Σάρωση | Ναι |  |  |
| **Multimedia Projector** | Φωτεινότητα | ≥ 2800 | 1 |  |  |
| **Τηλεόραση** | Διαγώνιος Οθόνης | ≥ 50’’ | 1 |  |  |
| Ευκρίνεια | 4Κ Ultra HD |  |  |
| WiFi | Ναι |  |  |
| Είσοδοι | ≥ 2xHDMI |  |  |
| **Τηλέφωνο** | Οθόνη | Ναι | 2 |  |  |
| Αναγνώριση Κλήσης | Ναι |  |  |
| Δυνατότητα Επανάκλησης | Ναι |  |  |
| Τηλεφωνικός Κατάλογος | ≥ 40 Επαφές |  |  |
| **WiFi Router** | Συχνότητα Λειτουργίας | 2.4/5 GHz | 1 |  |  |
| Θύρες | USB ή/και LAN ή/και WAN |  |  |
| **Tablet** | Διαγώνιος Οθόνης | ≥ 10" | 6 |  |  |
| Μνήμη RAM | ≥ 4 GB |  |  |
| Αποθηκευτικός Χώρος | ≥ 32 GB |  |  |
| Σύνδεση WiFi | Ναι |  |  |
| **USB** | Χωρητικότητα | ≤ 128 GB | 8 |  |  |
| **UPS** | Χωρητικότητα | 8800mAh | 1 |  |  |
| **Περιφερειακά** | Ποντίκια: Ανάλυση κίνησης | ≤ 1000 dpi | 6 |  |  |
| Headsets: Αντίσταση | ≥ 30 ohm |  |  |
| Ηχεία: Ισχύς (Watt) | ≥ 6W |  |  |
| Καλώδια (HDMI): Μήκος | ≥1m |  |  |

Εξοπλισμός Γραφείου

Ο Ανάδοχος θα πρέπει να φροντίσει για τη διαμόρφωση του Γραφείου, το οποίο θα διαθέτει κατ’ ελάχιστον τον ακόλουθο εξοπλισμό γραφείου για την εξυπηρέτηση των αναγκών των ωφελούμενων και των στελεχών:

* Έπιπλα και εξοπλισμός γραφείου για τις ανάγκες των μελών του Γραφείου, αλλά και των ωφελούμενων (γραφεία, καρέκλες γραφείων, τραπέζια συνεργασίας, ντουλάπες, χωρίσματα, φωτιστικά κ.α.)

Ακολούθως παρουσιάζεται ο πίνακας συμμόρφωσης, ο οποίος αφορά στον εξοπλισμό γραφείου:

Πίνακας 9. Πίνακας συμμόρφωσης για εξοπλισμό γραφείου

| **ΕΙΔΟΣ** | **ΕΝΔΕΙΚΤΙΚΕΣ ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΠΟΣΟΤΗΤΑ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- | --- | --- |
| **Γραφεία Εργασίας** | Διαστάσεις | Πλάτος: ≥ 140cm, Βάθος: ≥ 60cm | 6 |  |  |
| Υλικό | Ξύλο ή Μέταλλο ή Μελαμίνη |  |  |
| **Καρέκλες Γραφείου** | Τροχήλατη | Ναι | 6 |  |  |
| Υλικό | Ύφασμα ή Τεχνητό Δέρμα |  |  |
| **Καρέκλες Επισκεπτών** | Υλικό | Ύφασμα ή Τεχνητό Δέρμα ή Πλαστικό ή Ξύλο | 12 |  |  |
| **Σετ Τραπέζι Συνεδριάσεων** | Θέσεις | ≥ 6 Άτομα | 1 |  |  |
| Υλικό | Ύφασμα ή Τεχνητό Δέρμα ή Ξύλο ή Μέταλλο |  |  |
| **Χωρίσματα Γραφείων** | Υλικό | Αδιαφανή ή Διάφανα | 14 |  |  |
| **Ντουλάπες** | Διαστάσεις | Πλάτος: ≤160cm, Ύψος: ≥ 120cm | 2 |  |  |
| Υλικό | Ξύλο ή Μελαμίνη ή Πλαστικό ή Μέταλλο |  |  |
| **Συρταριέρες** | Αριθμός Συρταριών | ≥ 3 | 2 |  |  |
| Υλικό | Ξύλο ή Μελαμίνη ή Μέταλλο ή Πλαστικό |  |  |
| **Φωτιστικά Σώματα** | Χρώμα Φωτός | Λευκό Γενικής Χρήσης ή Θερμό Λευκό ή Λευκό | 2 |  |  |
| Λάμπες LED | Ναι |  |  |
| Υλικό | Αλουμίνιο ή Πλαστικό ή Μέταλλο |  |  |
| **Υποπόδια** | Υλικό | Πλαστικό ή Μέταλλο | 6 |  |  |
| **Κάδοι Άχρηστων / Ανακύκλωσης** | Υλικό | Μέταλλο ή Ατσάλι ή Πλαστικό | 3 |  |  |
| **Καταστροφέας Εγγράφων** | Δυνατότητα Καταστροφής Χαρτιών, Συνδετήρων, Συρραπτικών | Ναι | 1 |  |  |
| Ένδειξη Γεμάτου Κάδου | Ναι |  |  |
| Χωρητικότητα Κάδου | ≥ 10 lt |  |  |
| Ταυτόχρονη Κοπή Φύλλων | ≥ 10 Φύλλα |  |  |
| **Πολύπριζα** | Υποδοχές | ≥ 3 | 5 |  |  |
| Προστασία από Υπέρταση | Ναι |  |  |
| **Σετ Οργάνωσης Γραφείου** | Υλικό | Δερματίνη ή Μέταλλο ή Ξύλο | 6 |  |  |
| **Πυροσβεστήρες** | Είδος | Πυροσβεστήρας Χειρός | 3 |  |  |
| Χωρητικότητα | ≥ 2 kg ή ≥2Lt |  |  |

Υπηρεσίες Λειτουργίας του Γραφείου

Ο Ανάδοχος θα προσφέρει ωράριο λειτουργίας, το οποίο δεν μπορεί να είναι μικρότερο από το ισχύον εργάσιμο ωράριο γραφείου τις εργάσιμες ημέρες. Η λήψη όλων των απαιτούμενων υπηρεσιών για την διατήρηση της διαθεσιμότητας λειτουργίας του χώρου (π.χ. προληπτική και επανορθωτική συντήρηση, καθαρισμός κ.λπ.) αποτελεί ευθύνη του Αναδόχου, τον οποίο βαρύνει οποιοδήποτε σχετικό κόστος (περιλαμβάνονται λογαριασμοί, παροχές τηλεπικοινωνιακών υπηρεσιών κ.λπ.). Ειδικότερα, οι υπηρεσίες για τη διασφάλιση των προδιαγραφών του Γραφείου περιλαμβάνουν κατ’ ελάχιστον τα ακόλουθα:

* Εύρεση κατάλληλου χώρου, για τη λειτουργία του Γραφείου, με σύγχρονες προδιαγραφές, όπως:
* Συνολική επιφάνεια τουλάχιστον ογδόντα (80) τ.μ. έως εκατόν πενήντα (150) τ.μ.
* Ικανοποιητικός αριθμός WC για τα Στελέχη (τουλάχιστον 1), το οποίο θα είναι προσβάσιμο για ΑμεΑ
* Ικανοποιητικός αριθμός ρευματοδοτών σε κάθε θέση εργασίας
* Ο Ανάδοχος θα πρέπει να φροντίσει για τις ενέργειες, που απαιτούνται για τη συντήρηση του Γραφείου, τον καθαρισμό, αλλά και την παροχή υπηρεσιών ηλεκτρισμού, ύδρευσης, τηλεπικοινωνιών και θέρμανσης, που είναι απαραίτητες για τη λειτουργία του χώρου, καθώς επίσης και τη διασφάλιση της φύλαξης του χώρου.

Ειδικότερα, αναφορικά με την απαίτηση για την προσβασιμότητα ΑΜΕΑ, ο Ανάδοχος θα πρέπει να διασφαλίσει τις ακόλουθες ενδεικτικές προδιαγραφές για τον χώρο, όπου αποτυπώνονται στον ακόλουθο πίνακα συμμόρφωσης:

Πίνακας 10. Πίνακας συμμόρφωσης για την προσβασιμότητα ΑΜΕΑ στον χώρο του Γραφείου

| **ΕΝΔΕΙΚΤΙΚΕΣ ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- |
| Δάπεδο και επιφάνειες | Μη ολισθηρότητα του δαπέδου |  |  |
| Σωστή διαστασιολόγηση των σημείων εισόδου - εξόδου |  |  |
| Συνεπίπεδες είσοδοι με τον περιβάλλοντα χώρο. Όπου αυτό δεν είναι εφικτό, θα πρέπει να υπάρχει ράμπα |  |  |
| Χώρος υγιεινής για εμποδιζόμενα άτομα | Τουλάχιστον ένα WC |  |  |
| Κατάλληλα διαμορφωμένος εξοπλισμός για να εξυπηρετεί εμποδιζόμενα άτομα |  |  |
| Ανελκυστήρας  (Σε περίπτωση που ο χώρος δεν βρίσκεται επί του ισογείου) | Διαστάσεις που επιτρέπουν την είσοδο αμαξιδίου ή άλλων βοηθημάτων |  |  |
| Διακόπτες κλήσεως του ανελκυστήρα σε ύψος μεταξύ 90 και 120 cm |  |  |
| Σε περίπτωση υψομετρικής διαφοράς (μπαλκόνι, σκάλες) | Στηθαία ή κιγκλιδώματα ή συνδυασμός των δύο |  |  |
| Χειρολαβή από αντιολισθητικό υλικό |  |  |

**Π5.2: Στελέχωση Γραφείου & Διαδικασία Επιλογής Ανθρώπινου Δυναμικού**

Ιδιαίτερα σημαντική ενέργεια είναι η στελέχωση του Γραφείου Καινοτομίας για την οργάνωση και τον συντονισμό όλων των δράσεων και ενεργειών του έργου, για την αποτελεσματική λειτουργία του Γραφείου και την επίτευξη των αναμενόμενων στόχων. Ειδικότερα, ο Ανάδοχος θα φροντίσει για τη διαμόρφωση του Γραφείου, που θα στελεχωθεί κατ’ ελάχιστον με τις ακόλουθες ειδικότητες:

* Επιστημονικά Υπεύθυνος

Ο Επιστημονικά Υπεύθυνος θα είναι αρμόδιος για την επιστημονική αρτιότητα του εκτελούμενου έργου και των δράσεων αυτού. Θα συνεργάζεται με τα αρμόδια στελέχη του Γραφείου για την αποτελεσματική προώθηση των δράσεων δικτύωσης, καθώς και την υλοποίηση των πράξεων παροχής συμβουλών προς ωφελούμενους. Ενδεικτικές αρμοδιότητες της συγκεκριμένης θέσης είναι: α) η συνεργασία με τα αρμόδια όργανα για την επιτυχή υλοποίηση του Έργου, β) ο συντονισμός των δράσεων δικτύωσης, γ) η εκπόνηση ποιοτικού ελέγχου των δράσεων και δ) η υποστήριξη της διαδικασίας διασύνδεσης με τοπικούς φορείς, ενώσεις επιχειρήσεων, ακαδημαϊκά Ιδρύματα και ερευνητικά κέντρα.

* Συντονιστής Γραφείου Καινοτομίας

Ο Συντονιστής του Γραφείου Καινοτομίας θα είναι αρμόδιος για την οργάνωση, διαχείριση, εποπτεία και εκπόνηση του έργου, καθώς και την έγκαιρη και αποτελεσματική υλοποίηση όλων των δράσεων, που προβλέπονται στον σχεδιασμό. Ενδεικτικές αρμοδιότητες είναι: α) η γενική εποπτεία των δράσεων, β) η καθοδήγηση αρμόδιων, γ) η εποπτεία για την έγκαιρη και αποτελεσματική υλοποίηση του έργου, δ) ο καθορισμός των δράσεων, της σύνταξης των απαιτήσεων και τις εκπόνησης του χρονοδιαγράμματος, ε) η εποπτεία για την εκπλήρωση των υποχρεώσεων, στ) ο συντονισμός και η εποπτεία όλων των εμπλεκόμενων μερών, ε) η διοργάνωση των δράσεων σε συνεργασία με την ομάδα της διοργάνωσης των δράσεων, ζ) η διαχείριση παραπόνων, η) η ενημέρωση της προόδου του έργου στον Επιστημονικά Υπεύθυνο, θ) η οικονομική παρακολούθηση του έργου, ι) η εκπόνηση του προγράμματος των δράσεων και κ) ο συντονισμός του προσωπικού του Γραφείου για την εκτέλεση των εργασιών.

* Υπεύθυνος Διοικητικής Υποστήριξης/Οικονομικής Διαχείρισης

Ο Υπεύθυνος Διοικητικής Υποστήριξης/Οικονομικής Διαχείρισης θα είναι αρμόδιος για την υποστήριξη του Συντονιστή, σε θέματα διοίκησης και οργάνωσης. Ταυτόχρονα, θα είναι υπεύθυνος για την παρακολούθηση και τη διαχείριση των οικονομικών του δικτύου, ώστε να διασφαλίζεται η αποτελεσματική και σύμφωνη με τις προδιαγραφές κατανομή των πόρων. Ακόμα, στις αρμοδιότητές του θα είναι και η τήρηση αρχείου με όλα τα απαραίτητα έγγραφα για τη λειτουργία του δικτύου.

* Στελέχη Υποστήριξης Λειτουργίας Γραφείου

Τα Στελέχη Υποστήριξης Λειτουργίας Γραφείου θα είναι υπεύθυνα για α) τον συντονισμό και τη διοργάνωση των δράσεων, σχετικά με την καινοτομία-τεχνολογία και την επιχειρηματική ανάπτυξη, β) την ανάπτυξη επικοινωνιακών δράσεων και τη διαχείριση της πληροφορίας και γ) την παρακολούθηση των δεικτών απόδοσης του Γραφείου.

Η προτεινόμενη απασχόληση των ανωτέρω στελεχών του Γραφείου, σε ανθρωπομήνες, παρουσιάζεται στον ακόλουθο πίνακα συμμόρφωσης.

Πίνακας 11. Ανθρωπομήνες απασχόλησης στελεχών του Γραφείου Καινοτομίας

| **ΣΤΕΛΕΧΟΣ** | **ΑΡΙΘΜΟΣ ΣΤΕΛΕΧΩΝ** | **ΑΝΘΡΩΠΟΜΗΝΕΣ** |
| --- | --- | --- |
| Επιστημονικά Υπεύθυνος | 1 | 18 |
| Συντονιστής Γραφείου Καινοτομίας | 1 | 36 |
| Υπεύθυνος Διοικητικής Υποστήριξης/Οικονομικής Διαχείρισης | 1 | 36 |
| Στελέχη Υποστήριξης Λειτουργίας Γραφείου | 3 | 108  (3 Στελέχη x 36 Ανθρωπομήνες) |

Στο πλαίσιο αυτό, θα διασφαλιστεί η σύνδεση του Γραφείου με τους δημόσιους φορείς που είναι αρμόδιοι για την περιφερειακή ανάπτυξη, καθώς και με εμβληματικά έργα του Πανεπιστημίου Πελοποννήσου, τα οποία συμβάλλουν στην ενίσχυση της καινοτομίας στην Περιφέρεια, όπως ενδεικτικά οι δομές υποστήριξης επιχειρηματικότητας έντασης γνώσης - UniStart Hubs και η Μονάδα Μεταφοράς Τεχνολογίας. Μέσω αυτής της ενέργειας, θα διασφαλιστεί η ύπαρξη ενός ισχυρού οργανωτικού και λειτουργικού πλαισίου, ικανού να συντονίσει και να ηγηθεί των προσπαθειών καινοτομίας στην Περιφέρεια, εξασφαλίζοντας τη βιωσιμότητα και την αποτελεσματικότητα των δράσεων.

Σημαντικός άξονας ανάπτυξης της καινοτομίας στην Περιφέρεια αποτελεί η δημιουργία συνεργατικών σχηματισμών οργανισμών (clusters), οι οποίοι θα συγκροτηθούν γύρω από στρατηγικές αλυσίδες αξίας. Το Γραφείο Καινοτομίας θα διευκολύνει τη δημιουργία και την οργάνωση αυτών των σχηματισμών, με στόχο την ενίσχυση της καινοτομίας στους τομείς προτεραιότητας της Περιφέρειας. Μέσω της προώθησης της συνεργασίας, της συλλογικής δράσης και της ευθυγράμμισης των επιχειρήσεων με τους περιφερειακούς στόχους καινοτομίας, θα επιτευχθεί η ενίσχυση του τοπικού οικοσυστήματος.

Παράλληλα, το Γραφείο Καινοτομίας θα επιδιώξει τη σύνδεση του περιφερειακού οικοσυστήματος καινοτομίας με το ευρωπαϊκό επίπεδο. Μέσω της ενεργούς συνεργασίας με ευρωπαϊκά δίκτυα, χρηματοδοτικά μέσα και Περιφέρειες με αντίστοιχες καινοτομικές πρωτοβουλίες, η Πελοπόννησος θα ενταχθεί σε ευρύτερες πλατφόρμες ανταλλαγής γνώσεων και βασικές αλυσίδες αξίας. Η στρατηγική αυτή θα συμβάλει στην ενίσχυση της ικανότητας καινοτομίας της Περιφέρειας, επιτρέποντας στις τοπικές επιχειρήσεις και Ιδρύματα να επωφεληθούν από διεθνείς συνεργασίες, τη μεταφορά τεχνογνωσίας και την πρόσβαση σε νέες ευκαιρίες χρηματοδότησης.

### 11.7 Ελάχιστες Απαιτούμενες Προδιαγραφές για ΠΕ6: Διάχυση & Δημοσιότητα του Γραφείου Καινοτομίας

Οι δράσεις εξωστρέφειας, δημοσιότητας, διάχυσης και προβολής αποτελούν ένα σημαντικό κεφάλαιο των υπηρεσιών του Γραφείου Καινοτομίας και θα συνοδεύσουν το έργο σε όλη τη διάρκεια του. Οι δράσεις που θα χρειαστεί να εφαρμόσει ο Ανάδοχος για την υλοποίηση του παρόντος Πακέτου Εργασίας παρουσιάζονται παρακάτω.

**Π6.1: Επικοινωνιακή Στρατηγική**

Η επικοινωνιακή στρατηγική επικεντρώνεται στον σχεδιασμό του λογοτύπου, της ιστοσελίδας, καθώς και άλλων στοιχείων, που αφορούν στην εταιρική ταυτότητα. Η εν λόγω δράση συμβάλει στην αποτελεσματική προβολή των δραστηριοτήτων και των υπηρεσιών του Γραφείου προς το ευρύ κοινό. Ο Ανάδοχος θα χρειαστεί να εκπονήσει μία μελέτη, και να υλοποιήσει κατ’ ελάχιστον τις ακόλουθες ενέργειες για τη σχεδιαστική διαδικασία του Γραφείου Καινοτομίας:

* **Branding Γραφείου**
* Δημιουργία λογοτύπου
* Templates για προσκλήσεις, προγράμματα και ευρύτερα στοιχείων που αφορούν στην ταυτότητα του Γραφείου
* Υλικό προώθησης (banners, κιτ εκδηλώσεων, αφίσες, επαγγελματικές κάρτες, ταμπελάκια εσωτερικού χώρου, εξωτερική πινακίδα, αυτοκόλλητα για ντύσιμο τοίχων)

Συγκεντρωτικά, ο Ανάδοχος θα διασφαλίσει ενδεικτικά, όσα αναγράφονται στον παρακάτω πίνακα συμμόρφωσης για το branding του Γραφείου Καινοτομίας:

Πίνακας 12. Πίνακας συμμόρφωσης για το branding του Γραφείου

| **ΕΙΔΟΣ** | **ΕΝΔΕΙΚΤΙΚΕΣ ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- | --- |
| Δημιουργία λογοτύπου | Χρωματισμός | Έγχρωμη & ασπρόμαυρη εκδοχή |  |  |
| Templates για προσκλήσεις | Χρωματισμός | Έγχρωμα (σε σύνδεση με το λογότυπο) |  |  |
| Διάσταση | Α5 |  |  |
| Ποσότητα | 2 |  |  |
| Banners | Είδος | Πτυσσόμενο (roll up) |  |  |
| Διαστάσεις | Πλάτος: 80 cm – 100 cm  Ύψος: 180 cm – 200 cm |  |  |
| Ποσότητα | 3 |  |  |
| Kιτ εκδηλώσεων | Είδος | Back drop |  |  |
| Διαστάσεις | Σε διαστάσεις που θα καθοριστούν από τον χώρο της εκάστοτε εκδήλωσης |  |  |
| Ποσότητα | 4 |  |  |
| Αφίσες | Χρωματισμός | Έγχρωμα (σε σύνδεση με το λογότυπο) |  |  |
| Διάσταση | Α3 |  |  |
| Ποσότητα | 10 |  |  |
| Επαγγελματικές κάρτες | Ποσότητα | 100 / στέλεχος |  |  |
| Χρωματισμός | Έγχρωμες |  |  |
| Ταμπέλες / Αυτοκόλλητα | Ταμπελάκια εσωτερικού χώρου (σημάνσεις) | ΝΑΙ |  |  |
| Εξωτερική πινακίδα | Απαίτηση με βάση τον κανόνα δημοσιότητας του ΕΣΠΑ |  |  |
| Αυτοκόλλητα για ντύσιμο τοίχων | Απαίτηση με βάση τον κανόνα δημοσιότητας του ΕΣΠΑ |  |  |

* **Ιστοσελίδα Γραφείου**

Η ιστοσελίδα του Γραφείου Καινοτομίας θα πρέπει να περιλαμβάνει κατ’ ελάχιστον τα ακόλουθα τεχνικά χαρακτηριστικά:

* Συμβατότητα με κινητές συσκευές (Mobile Responsiveness): Η ιστοσελίδα πρέπει να προσαρμόζεται αυτόματα σε διάφορες οθόνες και μεγέθη συσκευών, όπως κινητά τηλέφωνα, tablet, και desktop υπολογιστές.
* Σωστή δομή URL: Οι διευθύνσεις URL των σελίδων πρέπει να είναι κατανοητές και ευανάγνωστες για τους αναγνώστες, αλλά και για τις μηχανές αναζήτησης.
* Ασφάλεια: Αυτό περιλαμβάνει την προστασία των δεδομένων των χρηστών μέσω χρήσης πρωτοκόλλων ασφαλείας, όπως το HTTPS και μέσω της αναβάθμισης του λογισμικού της ιστοσελίδας.
* Συμβατότητα με θέματα προσβασιμότητας: Προκειμένου να διασφαλίζεται η πρόσβαση των ατόμων με αναπηρία στο σύνολο των προσφερόμενων ηλεκτρονικών υπηρεσιών και το ηλεκτρονικό περιεχόμενο της ιστοσελίδας, η κατασκευή της και οι διαδικτυακές υπηρεσίες της, θα πρέπει να συμμορφώνονται πλήρως με το ν.4591/2019 (ΦΕΚ 19/Α/12.2.2019) για την ηλεκτρονική προσβασιμότητα του Περιεχομένου του Ιστού έκδοση 2.0 σε επίπεδο τουλάχιστον «ΑA» (WCAG 2.0 level AA).

Η ιστοσελίδα του Γραφείου Καινοτομίας θα πρέπει να περιλαμβάνει ενδεικτικά τις εξής καρτέλες περιήγησης:

* Αρχική σελίδα: θα παρουσιάζεται το Γραφείο, καθώς, οι στόχοι του και το Ανθρώπινο Δυναμικό
* Υπηρεσίες/Έργο: θα περιγράφονται αναλυτικά οι υπηρεσίες που προσφέρει το Γραφείο καινοτομίας
* Δίκτυο φορέων θα παρουσιάζονται όλοι οι φορείς που αποτελούν τον πυρήνα της συνεργασίας με το Γραφείο Καινοτομίας
* Παρουσίαση δεικτών: θα παρουσιάζονται ορισμένοι δείκτες, που αφορούν την καινοτομία, για τις περιοχές που εντάσσονται στην Περιφέρεια Πελοποννήσου
* Ανακοινώσεις: θα αναφέρονται οι προηγούμενες δράσεις που έχουν υλοποιηθεί, καθώς και τα προγραμματιζόμενα πολυσυνέδρια, παρέχοντας όλες τις χρήσιμες πληροφορίες (θεματικές ενότητες, τοποθεσία, ώρα, ομιλητές κ.λπ.)
* Επικοινωνία: θα υπάρχει φόρμα επικοινωνίας για ερωτήσεις και σχόλια των ενδιαφερόμενων, καθώς και τα στοιχεία επικοινωνίας (email, τηλέφωνο, διεύθυνση) του Γραφείου Καινοτομίας
* Συχνές ερωτήσεις: στη συγκεκριμένη ενότητα θα παρουσιάζεται το σύνολο των συχνότερων ερωτήσεων με τις αντίστοιχες απαντήσεις
* Mobile version: στην ιστοσελίδα θα επιτρέπεται η ορθή ανάγνωσή της και από κινητό τηλέφωνο

Συγκεντρωτικά, ο Ανάδοχος θα διασφαλίσει ενδεικτικά, όσα αναγράφονται στον παρακάτω πίνακα συμμόρφωσης για την ιστοσελίδα του Γραφείου Καινοτομίας:

Πίνακας13. Πίνακας συμμόρφωσης με τις προδιαγραφές της ιστοσελίδας του Γραφείου

| **ΕΝΔΕΙΚΤΙΚΕΣ ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- |
| Mobile Responsiveness | NAI |  |  |
| Σωστή δομή URL | NAI |  |  |
| Ασφάλεια μέσω χρήσης πρωτοκόλλων | NAI |  |  |
| Συμβατότητα με θέματα προσβασιμότητας | NAI |  |  |
| Αρχική σελίδα | NAI |  |  |
| Υπηρεσίες/Έργο | NAI |  |  |
| Δίκτυο φορέων | NAI |  |  |
| Παρουσίαση δεικτών | NAI |  |  |
| Ανακοινώσεις | NAI |  |  |
| Επικοινωνία | NAI |  |  |
| Συχνές ερωτήσεις | NAI |  |  |
| Mobile version | NAI |  |  |

Όλα τα ανωτέρω θα περιλαμβάνονται στη μελέτη, όπου ο Ανάδοχος θα φροντίσει να περιλαμβάνει κατ’ ελάχιστον τις ακόλουθες ενότητες:

* Εισαγωγικό πλαίσιο
* Μεθοδολογία που ακολουθείται για την υλοποίηση της μελέτης
* Ανάλυση στόχων επικοινωνίας
* Branding και εταιρική ταυτότητα
* Σχεδιασμός και ανάπτυξη ιστοσελίδας
* Εφαρμοσμένες καλές πρακτικές εξωστρέφειας και branding

**Π6.2: Δημιουργία Κοινότητας**

Η δημιουργία κοινότητας αναφέρεται στην αναζήτηση και εύρεση ενδιαφερόμενων για τις δράσεις του Γραφείου. Ο Ανάδοχος θα εκπονήσει μία μελέτη, σχετικά με τη δημιουργία κοινότητας, η οποία θα περιλαμβάνει τους τρόπους και τα μέσα που θα χρησιμοποιηθούν για την ανάπτυξη και τη δημιουργία κοινοτήτων. Τέλος, θα εξετάσει τα οφέλη που έχει η στρατηγική δημιουργίας κοινοτήτων για τη λειτουργία του Γραφείου και την επίτευξη του στόχου της διασύνδεσης των επιχειρήσεων με την ακαδημαϊκή κοινότητα. Απώτερος σκοπός είναι να προσδιοριστούν τα βήματα για την ανάπτυξη των κοινοτήτων της τετραπλής έλικας, καθώς και η παρουσίαση του προφίλ, που θα πρέπει να διαθέτουν οι ενδιαφερόμενοι, που θα συμμετάσχουν στις δράσεις του Γραφείου Καινοτομίας.

Ο Ανάδοχος θα φροντίσει ώστε η μελέτη να περιλαμβάνει κατ’ ελάχιστον τις ακόλουθες ενότητες:

* Εισαγωγικό πλαίσιο
* Μεθοδολογία που ακολουθείται για την υλοποίηση της μελέτης
* Στρατηγική δημιουργίας και ενίσχυσης της κοινότητας
* Καθορισμός προφίλ μελών κοινότητας
* Οφέλη δημιουργίας κοινότητας
* Συμπεράσματα και προτάσεις

**Π6.3: Προβολή – Διαφήμιση**

Ο Ανάδοχος θα φροντίσει για την αποτελεσματική προώθηση και προβολή των δράσεων του Γραφείου, καθώς και την ενημέρωση της ευρύτερης κοινότητας. Στο πλαίσιο αυτό, θα αναπτυχθεί ένα ολοκληρωμένο σχέδιο επικοινωνίας, το οποίο θα στοχεύει στην καθιέρωση της ταυτότητας του Γραφείου Καινοτομίας, στην ανάδειξη του ρόλου του ως εστιακού σημείου για την καινοτομία στην περιοχή και στην ευαισθητοποίηση του κοινού σχετικά με τα οφέλη της καινοτομίας. Προκειμένου να επιτευχθεί η εν λόγω δράση θα χρειαστεί ο Ανάδοχος να σχεδιάσει και να υλοποιήσει κατ’ ελάχιστον τις ακόλουθες επικοινωνιακές ενέργειες:

* 100 Ηλεκτρονικές καμπάνιες (Facebook, LinkedIn, Instagram)
* 10 Καταχωρήσεις σε έντυπα ή ηλεκτρονικά μέσα
* 5 Καταχωρήσεις σε Μέσα Μαζικής Ενημέρωσης (τηλεόραση ή ραδιόφωνο ή έντυπα μέσα)
* Δημιουργία και διαχείριση Μέσων Κοινωνικής Δικτύωσης (Facebook, LinkedIn, Instagram)
* Κατασκευή 100 ψηφιακών banner
* Έντυπα μέσα (200 φυλλάδια, 200 μπλοκ σημειώσεων, 200 στυλό)

Μέσω των παραπάνω δράσεων, επιδιώκεται η ενίσχυση της προβολής και της αξιοπιστίας του Γραφείου, καθώς και η καλλιέργεια μιας νέας κουλτούρας, που θα ενθαρρύνει τη στροφή προς την καινοτομία. Η αποτύπωση της προώθησης των δράσεων του Γραφείου θα αποτυπωθούν στις αντίστοιχες αναφορές προβολής – διαφήμισης (Innovation Monitor Report).

Συγκεντρωτικά, στον παρακάτω πίνακα συμμόρφωσης αναγράφονται ενδεικτικά οι επικοινωνιακές ενέργειες, όπου ο Ανάδοχος θα κληθεί να υλοποιήσει για την κατάλληλη προβολή – διαφήμιση του Γραφείου Καινοτομίας:

Πίνακας 14. Πίνακας συμμόρφωσης για την προβολή – διαφήμιση του Γραφείου

| **ΕΝΕΡΓΕΙΕΣ ΠΡΟΒΟΛΗΣ - ΔΙΑΦΗΜΙΣΗΣ** | **ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- | --- |
| Ηλεκτρονικές καμπάνιες | Ψηφιακές καμπάνιες σε όλους τους λογαριασμούς μέσων κοινωνικής δικτύωσης του Γραφείου (Facebook, LinkedIn, Instagram) | 100 |  |  |
| Καταχωρήσεις σε έντυπα ή ηλεκτρονικά μέσα | Καταχωρήσεις σε έντυπα μέσα (Επιστημονικά περιοδικά, αναγνωρισμένες ενημερωτικές καθημερινές εφημερίδες, ενημερωτικές ιστοσελίδες) | 10 |  |  |
| Καταχωρήσεις σε Μέσα Μαζικής Ενημέρωσης | Διαφημίσεις σε τηλεόραση, ραδιόφωνο (αναφορές σε δελτία τύπου) | 5 |  |  |
| Δημιουργία και διαχείριση Μέσων Κοινωνικής Δικτύωσης | Δημιουργία λογαριασμών του Γραφείου σε Facebook, LinkedIn, Instagram | 1 |  |  |
| Κατασκευή ψηφιακών banner | Ψηφιακά banners για το Facebook και το Instagram | 100 |  |  |
| Υλικό marketing | Μπλοκ σημειώσεων | 200 |  |  |
| Φυλλάδια | 200 |  |  |
| Στυλό | 200 |  |  |

**Π6.4: Πολυσυνέδρια**

Στο πλαίσιο του έργου, ο Ανάδοχος θα πρέπει να διοργανώσει και να πραγματοποιήσει τέσσερα (4) πολυσυνέδρια για την προώθηση των δράσεων του Γραφείου Καινοτομίας με τη συμμετοχή τουλάχιστον τριακοσίων (300) παρευρισκόμενων σε κάθε ένα από αυτά. Στο πλαίσιο του διαδραστικού χαρακτήρα των πολυσυνεδρίων, θα διοργανώνονται παράλληλα workshops, τα οποία θα επιτρέπουν τη συμμετοχή και την ενεργή εμπλοκή των παρευρισκόμενων. Στόχος της παρούσας δράσης είναι η ενίσχυση των σχέσεων του Πανεπιστημίου Πελοποννήσου, της Περιφέρειας και των επιχειρήσεων, αναδεικνύοντας τις δράσεις του Γραφείου και ενημερώνοντάς τους για αυτές. Η θεματολογία των εκδηλώσεων θα καθορίζεται από τον Ανάδοχο και θα αφορά την τους Ειδικούς Στόχους και τους στόχους της RIS με ενδεικτικά θέματα τα ακόλουθα:

* Δράσεις ανάπτυξης της επιχειρηματικότητας και της καινοτομίας σε επίπεδο Περιφέρειας
* Βιωσιμότητα και προστασία του περιβάλλοντος & Παρουσίαση καινοτόμων λύσεων για την κλιματική αλλαγή
* Εκπαίδευση σε περιβαλλοντικά προγράμματα και υιοθέτηση ορθής περιβαλλοντικής συμπεριφοράς

Επιπροσθέτως, ο Ανάδοχος θα διασφαλίσει την τεχνική αρτιότητα των εργαστηρίων (ενδεικτικά: catering).

Στο πλαίσιο της ευρύτερης στρατηγικής ανάπτυξης του Γραφείου Καινοτομίας, θα επιδιωχθεί η ενεργή συνεργασία με ευρωπαϊκά δίκτυα, χρηματοδοτικά μέσα και ομότιμες περιφέρειες. Μέσω αυτής της διασύνδεσης, η Πελοπόννησος και το οικοσύστημά της θα ενταχθούν σε ευρύτερες πλατφόρμες ανταλλαγής γνώσεων και βασικές αλυσίδες αξίας, ενισχύοντας την ικανότητα καινοτομίας της περιφέρειας. Με τον τρόπο αυτό, οι τοπικές επιχειρήσεις και τα ακαδημαϊκά Ιδρύματα θα αποκτήσουν πρόσβαση σε διεθνείς συνεργασίες, νέες πηγές χρηματοδότησης και ευκαιρίες ανάπτυξης, συμβάλλοντας καθοριστικά στη βιώσιμη εξέλιξη του τοπικού οικοσυστήματος.

Ακόμα, ο Ανάδοχος θα διασφαλίσει την τεχνική αρτιότητα των πολυσυνεδρίων, διασφαλίζοντας ενδεικτικά, όσα αναγράφονται στον παρακάτω πίνακα συμμόρφωσης:

Πίνακας 15. Πίνακας συμμόρφωσης για την τεχνική αρτιότητα των πολυσυνεδρίων

| **ΕΝΔΕΙΚΤΙΚΕΣ ΠΡΟΔΙΑΓΡΑΦΕΣ** | **ΜΟΝΑΔΑ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- | --- |
| Οπτικοακουστικός εξοπλισμός | Πολυσυνέδρια | 4 |  |  |
| Φωτογραφική κάλυψη | Πολυσυνέδρια | 4 |  |  |
| Υπηρεσίες catering | Άτομα | 1200 |  |  |
| Είδος | Νερό, καφές, σνακ |  |  |
| Βοηθητικό Υλικό | Μπλοκ | Α5 |  |  |
| Ατζέντες | Ασπρόμαυρες, Α4 |  |  |
| Στυλό | Μπλε |  |  |
| Αφίσες | Έγχρωμες, Α3 |  |  |